Celia, Pirinioetako azken bukardoa (basahuntza) | TeknoZientzia txokoa-Haurtzaro ikastola\n← Lur planeta bizigarri egiten duen 5 gako\nErrealitate aregotua, 3 D irudiak aurasma programaz →\nCelia, Pirinioetako azken bukardoa (basahuntza)\n1. irudia: Celia, azken bukardoa. Pirinioetako basahuntz emea zen, 13 urte zituen eta 2003. urtean klonatu zuten. Ez zen emaitza onik lortu eta 2014. urtean berriz ahalegindu baziren ere berau klonatzen, ez dute lortu berreskuratzea.\n1838. urtean Heinrich Rudolf Schinz zoologoak identifikatu zuen bukardoa.Pirinioetako basahuntzaren azpiespezie bat da bukardoa, Capra pyrenaica pyrenaica. Ezaguna zen, batez ere, Euskal Herriko, Huescako, Lleidako eta Gironako mendietan XX. mendera arte baina haren aztarnak Historiaurretik datoz, Paleolito garaiko haitzuloetan aurkitu baitituzte haren arrasto ugari.\nJatorriz lurralde zabalagoan bizi bazen ere, Pirinioetako ingurunean kokatu zen. XIX. mendeko erdialdetik aurrera bukardoaren ehiza modan jarri zen Espainia, Frantzia eta Bretainia Handiko ehiztarien artean. Arren adar handiak eta zabalak trofeo preziatua bilakatu ziren eta haren ehiza izugarri hazi zen. Ondorioz, 1860. urtean Pirinioetako isurialde frantziarrean desagertu zen. 1920. urtean 50 bat ale gelditzen ziren, ia guztiak Ordesa inguruan bizi ziren. 1913-1918 tartean ehiza debekatu bazen ere, populazioa nabarmen jaitsi zen Ordesan eta 1980. urtean 30 ale besterik ez ziren zenbatu.\n2. irudia: Bukardo arra, 1970 inguruan Ordesako parkean. (Argazkia: Bernard Clos)\nHandik aurrera desagertzeko arrisku bizian egon zen eta arriskua egi bihurtu zen. 1999. urtean aurkitu zuten hilik azken arra eta 2000. urteko urtarrilaren 6an hilik aurkitu zuten Ordesako Faja de Pelay ingurunean Celia, azken bukardo emea, jausitako izei baten azpian.\nCelia desagertu aurretik haren zelulak hartu zituzten eta 2003. urtean basahuntza klonatu zuten zientzialariek, berreskuratzeko asmoz. 60 ahuntzetan egin zituzten inplanteak klonazioa bideratzeko. Ahuntzak hiru motatakoak izan ziren, ahuntz arrunta, Pirinioetako basahuntz hispaniarra eta bien arteko hibridazioa ziren ahuntzak. Zazpi ernaldi lortu ziren baina bakarrak eman zuen emaitza. 2003ko uztailaren 30ean jaio zen Celiaren klona baina minutu gutxi biziraun zuen, arnasketa arazoak zirela eta, laster zendu zen.\nSeguru nago zuetariko asko Pirinioetara hurbildu dela egunotan eta, beharbada, Ordesa eta Monte Perdidoko Parkeko egoitzan ezagutu duzue Celia, azken bukardoa, bertan baitago. Horrez gain, Linas de Broto herriko aterpetxera hurbildu bazarete, honako hau irakurriko zenuten bertan:\n“Neurrigabeko ehizak desagerrarazi zuen frantziar isurialdetik Pirinioetako ahuntza 1860. urtean (Bukardoa, Capra pyrenaica pyrenaica, Schinz) eta Espainian haren bizitokia zeharo mugatu zuen. Batez ere, Huescako Maladeta eta Monte Perdido mendiguneetan ikusi zen handik aurrera. 1910. urtean, gutxi gorabehera, Maladetatik desagertzen da eta bizirik iraun zuten ale apurrak Monte Perdidoko eremuan alboratu ziren. 1918. urtean, 40 ale besterik ez zeudenean, bukardoaren ehiza debekatzen da. 1944. urtean Bukardoa Berreskuratzeko Plangintzari hasiera ematen zaio, sasoi hartan dozena bat ale besterik ez zeuden bizirik. Izugarrizko porrota izan zen. Azken bukardoa, Pirinioetako basahuntz eme bat izan zen eta 2000. urteko lehen egunetan zuhaitz batek zapalduta hil zen Ordesan. Espezi baten amaiera izan zen, gizakion utzikeriaren biktima”.\n“Pirinioetako endemismoa da (zen). Egungo populazioaren tamaina: zero (0)”.\nGainbehera latza sufritu zuen Pirinioetako basahuntzak, bukardoak, neurrigabeko ehiza eta haren habitataren galerarengatik. Mendian bazabiltzate, gogoan izan, gure gozamenerako diren inguruneak hamaika espezien bizitokia direla.\nPosted on 2015/08/08, in Berriak, DBH-1 and tagged bioaniztasuna. Bookmark the permalink.\tUtzi iruzkina.


Uda honetan, Saskibaloiko Udako Kanpusaren beste edizio bat egingo da, bi txandatan. | Ayuntamiento de Amurrio\nHasiera » Uda honetan, Saskibaloiko Udako Kanpusaren beste edizio bat egingo da, bi txandatan.\nUda honetan, Saskibaloiko Udako Kanpusaren beste edizio bat egingo da, bi txandatan.\n14 Ekaina 2017\nUdaletxean edo zaraobest@gmail.com helbidean eman beharko da izena.\nUda honetan ere, Basket Kanpusa egingo da Zaraobe Saskibaloi Klubak eta Amurrioko eta Gasteizko zenbait entrenatzailek antolatuta. Amurrioko Udalaren laguntza ere izan du egitasmoak. Bi txandatan egingo da: Lehenengoa ekainaren 26tik 30era, eta bigarrena uztailaren 3tik 7ra. Txandetako batean edo bi txandetan parte har daiteke. 1999tik 2010era arte jaiotako haurrentzat da (urte horiek barne). Bañueta Kiroldegian eta Lucas Rey instalazioetan egingo da, eta oinarrizko saskibaloian esperientzia zabala duten teknikariak egongo dira. Ordutegia 10:00etatik 13:00etara izango da, bai eta 18:00etatik 20:00etara ere.\nAste bakar batean parte hartu nahi izanez gero, 65 euroko matrikula ordaindu beharko da, eta bi asteetan parte hartu nahi izanez gero 115 euroko matrikula. Arratsaldean parte hartzen dutenek 45 €-ko prezioa ordaindu beharko dute astean. Bi anai-arrebek parte hartzen badute, 60 € eta 110 €-ko matrikula ordaindu beharko dute hurrenez hurren, eta 3 badira anai-arrebak, 55 € eta 100 €.\nEkainaren 24ra arte eman ahal izango da izena. Lehenik eta behin, ordainketa egin beharko da Caja Rural Navarrako 30080214193135110611 kontu-zenbakian, eta gero, Amurrioko Udalaren Kirol Arloan edo zaraobest@gmail.com helbidean izapidetu beharko da.\nKanpus hau eskualdean saskibaloian jokatzen dutenentzako topagune bat da. Helburua da modu ludiko eta desberdin batean saskibaloian jokatzea eta hobetzea.


Etxepare Institutuko nazioarteko ikasleak ere, euskahaldun! | Etxepare Euskal Institutua\nEtxepare Institutuko nazioarteko ikasleak ere, euskahaldun!\nKorrika AEK eta Etxepare Euskal Institutuaren arteko elkarlanean lehiaketa berria jarri da abian Institutuak mundu osoan zehar dituen irakurletzetako ikasleei zuzenduta. Haiek ere euskahaldun direla erakutsi eta Korrika nazioartera eramango dute ikasleek. Bideo formatuko lehiaketa honetako irabazleak barnetegi batean egonaldia eskuratuko du udako denboraldirako.\nIkasleek Korrika munduan barrena eramateko, euren hiriko txokoren bat erakutsiko digute bideo laburretan, euskara zirrikitu guztietara iritsi daitekeela frogatuz. Bideoak telefono mugikorra bezalako euskarriekin grabatu daitezke eta 20 segundoko luzera izango dute, gehienez ere.\nOtsailaren 2tik 20ra bitartean bideoak jaso eta zabalduko dira, eta 23an iragarriko da zein den irabazlea. Beraz, badakizu, nazioarteko ikasle bazara –eta ez bazara ere-, izan zaitez zu ere Euskahaldun!


Prekarietatean bizi behar izatea gizarte ereduaren ondorio lazgarrienetako bat dela esan du LAB sindikatuak Ondarroan -Lea-Artibai eta Mutrikuko Hitza : Lea-Artibai eta Mutrikuko Hitza\nPrekarietatean bizi behar izatea gizarte ereduaren ondorio lazgarrienetako bat dela esan du LAB sindikatuak Ondarroan\nBere ekimen ibiltariaren baitan atzo [azaroak 21] egon ziren Ondarroan, eta hainbat salaketa egin zuen sindikatuak. Prekarietatean bizi behar izatearen erantzuleak zuzenean izendatu zituzten: “Kutxabank, CEDE, ADEGI, Confebask, CEN, PP, PSOE, EAJ eta BBV dira langilegoari eskaintzen zaion bizi eta lan baldintza onartezinen errudun”. Horiez gain, “Madrilgo gobernua eta Eusko Jaurlaritza” ere errudun zuzentzat jo zituzten.\nLangile eta herritarrek bizi duina izateko daukaten eskubidea aldarrikatu zuten: “Bizitzaren prekarizazioari aurre egin eta bizitzaren sostengarritasuna gizartearen erdigunean jarri beharra dugu enpresari eta kapitalaren onura ekonomikoen ordez”.\nEuskal Herriko langilegoaren eskubideen hainbat urraketa ere badaudela salatu zuten; emakume izatearren zapalduak daudenak, etxeko langileak, autonomo faltsuak, sexu edo genero diskriminazioa jasaten dutenak…\nItsasaurre plazan egin zuen geldialdia LAB sindikatuaren ibilbideak.\nZapaldutako beste talde bat arrantzaleak zirela aipatu zuten, baxurako arrantzaleak bereziki. Asko eta asko “nominarik gabe, segurtasun baldintzarik gabe, hitzarmenik gabe, lanaldi arauturik gabe eta oporrik gabe” daudela azpimarratu zuten, besteak beste. Alturako arrantzaleek ere atsedenerako tarterik ez daukatela, lanordu amaiezinak jasaten dituztela eta itsaso txarragaz ere arrantzara ateratzen direla gaineratu zuten. Horiez gain, portura lan bila joaten diren etorkinek jasaten duten egoera ere salatu zuten. “Jauntxoak ez daude bakarrik Andaluzian, hemen, Ondarroako portuko eraikinetan ere badaude!”.\nAzkenik, LAB sindikatuak Ondarroako portuan eman daitekeen txalupen deslokalizazioa geratzeko eskaria ere luzatu zion Eusko Jaurlaritzari, OPPAO elkarteari eta Armadoreen Elkarteari. Euren esanetan enpresa bereko bi ontzi herritik ateratzeak 30 lanpostu galtzea ekar lezake, eta horregatik “arrantzaren defentsa” esaten dutenean hitz hutsala izatetik errealitatera igarotzeko deia egin die aipatu erakundeei. Euskal Herriko arrantza etorkizuneko oinarrietako bat izan dadin txalupa gehiago ez saltzea aldarrikatu zuten Ondarroan.\nHerritarrak sindikatuak arrantzari buruz jarritako informazioa irakurtzen.


pelegrinaje / pelegrinazione\npelegrinazio (orobat pelegrinazione g.er., eta peregrinazio) 1 iz erromesaldia. ik pelegrinaje.\nZestoako uretxeak bereganatu zituzten, gero mendi gainak hartu eta aldats behera zetozen, Xabierrera eta Sanmigelerako pelegrinazioetan ikasitako martxa geldigaitz eta beldurrik gabean. Joseba Sarrionandia «Kolosala izango da» - 76. orr.\nJudakoen biltzar osoa guztiz alai zegoen, bai eta apaizak eta lebitarrak ere, eta orobat Israeldik etorritako jende guztia, nahiz pelegrinazioan etorriak nahiz Judan bertan bizi zirenak. Elizen arteko biblia 2 Kro 30,25\nHaraxe joaten ziren langileak peregrinazioan. Hasier Etxeberria «Patri maitea» - 75. orr.\nUdan egun oso batez ixten zuten denda lagun batzuenera joateko, trenbideetako langile baten etxera, eta beste egun batean Lisieuxera joaten ziren pelegrinazioan. Joseba Urteaga «Lekua» - Annie Ernaux - 53. orr.\nArantzazu peregrinazio lekua izan da beti inguruko jende guztientzako, bai Gipuzkoatik, Nafarroatik edo Arabatik, eta erromesaldi hauen inguruan sortu dira gure Arantzazura honetan erabili ditugun melodiak eta koplak. Berria - Kultura 2004-12-14\nEne bizitza, beraz, pelegrinazio bat izan da, iturburuaren bila, aita bezalako ateo izatetik Jainkoa aurkitzeraino. Joan Mari Irigoien «Ipuin batean bezala» - 94. orr.


«Booktegi euskarazko irakurketa eta sormena bultzatzeko asmoarekin sortu genuen» | El Diario Vasco\nCulturas«Booktegi euskarazko irakurketa eta sormena bultzatzeko asmoarekin sortu genuen»\n«Booktegi euskarazko irakurketa eta sormena bultzatzeko asmoarekin sortu genuen»\nAritz Branton, Booktegi-ko sortzaileetarikoa, eta plataformaren kudeatzaile nagusia. / LUSA\nEuskal liburu elektronikoak doan eskaintzen dituen plataformak 600 harpidedun dauzka eta, bi urte bete gabe, 16.500dik gora deskarga izan ditu\nNEREA AZURMENDI Viernes, 11 mayo 2018, 10:09\nBooktegi ez da argitaletxe bat. Ez da denda bat, ez baitago salerosketarik, ezta inolako diru-trukerik ere. Liburutegi bat ere ez da. Hala ere, liburuak argitaratzen ditu, eta liburuak eskuratu daitezke bertan, formatu digitalean.\nEkimenaren sortzaileetariko bat eta horren kudeatzaile nagusia den Aritz Brantonek 'plataforma' hitza darabil orain dela 18 hilabete sortu zen eta erabat interneten oinarrituta dagoen proiektua definitizeko. Euskal Herrian 12 urte daramatzan ingeles honek Filologia eta Historia ikasi zituen, eta betidanik izan du hizkuntzen inguruko interes bizia, baita literaturaren gainekoa ere. Ogibidez itzultzailea da, Booktegi-ren sorreran dagoen 11itzulpen enpresaren sortzaileetarikoa. Besteak beste, berak eraman zuen ingelesera Ramon Saizarbitoriaren 'Martutene'. Argia aldizkaria ere bidelagun dute abentura honetan.\nBrantonek onartzen du ez dela erraza pareko askorik ez daukan ekimena zer den azaltzea. Nolabait adierazteko, esan daiteke Booktegi.eus dela euskal literaturgintza eta liburugintzaren inguruko sisteman antzeman dituzten zenbait hutsune eta zirrikitu betetzeko sortu duten baliabidea, euskal liburu elektronikoaren pizgarri ere izan nahi duena. Horietako bi hutsune kokatzen ditu hain zuzen proiektuaren jatorrian: «Harritu gintuen ikusteak zein garapen txikia duen euskal liburu elektronikoak eta, bestetik, ikusi genuen liburu on asko hor gelditu direla, ahaztuta».\nSiadeco Ikerketa Elkarteak Elkar Fundazioarentzat berriki egin duen ikerketak berretsi egin ditu liburu digitalaren hedapenaren inguruko kezkak. Izan ere, 10 herritarretik bakar batek erosi du azken urtean gutxienez liburu digital bat. %5,1ek, bost baino gehiago. Maileguan %3,5ek hartu dute azken urtean liburu digitalen bat. Doan eskuratu dutenak %8,9 dira. Gutxi, alegia.\nIrakurzaletasunari buruzko datu orokorrak ere ez ziren pozteko modukoak. Booktegik ez du konponduko arazoa, baina egin nahi du bere ekarpentxoa, irakurzaletasuna bultzatzea baita proiektuaren hiru zutabeetako bat. Beste biak dira, Brantonen hitzetan, «sormena sustatzea eta euskara eta euskal kultura Euskal Herritik kanpo ezagutzera ematea».\nIrakurzaletasuna sustatu, esate baterako, bestela aurkitzen zailak edo ezinezkoak diren lanak proposatuz. Besteak beste, Anjel Lertxundik 1970ean Kriselun plazaratu zuen 'Hunik arrats artean' aspaldi agortua argitaratzeko asmoa dute. Ez omen da izango tankera horretako bakarra, bigarren bizialdi bat merezi duten lanak berreskuratzeko formatu guztiz egokia izan baitaiteke liburu elektronikoa.\nUne honetan duten eskaintza 75 bat izenburukoa da. Zazpi ataletan eskaintzen dituzte lanak: fikzioa, saiakera, drama, poesia, gazte literatura eta 'english' delakoa non, beste lan batzuen artean, Karmele Jaioren 'Kristalezko ontziak'-en ingelesezko itzulpena eskura daitekeen.\nIdazle ezagun askoren lanak aurki daitezke Booktegi-ren katalogoan. Argitaletxe ezagunetan argitaratutako liburuak ere bai. Hasiera-hasieratik liburu elektronikoaren aldeko apustua egin zuen Susarenak, adibidez. Edo Elkar-en argitaratuak.\nBrantonek nabarmentzen du Booktegi ez dela sortu inoren konpetentzia izateko edo inori aurka egiteko. «Ezta gutxiago ere. Uste dugu justu kontrakoa gerta daitekeela, jendeak eskuratuko dituela liburuak gurean, joango dela zaletzen, eta animatuko dela liburuak erostera». Orain arte, eskuzabaltasunez jokatu dute argitaletxeek liburu edo testuren baten bila joan direnean. «Ez digute inolako eragozpenik jarri aurretik beraiek argitaratutako lanak, zenbait kasutan liburu osoak, eskuratu eta eskaintzeko», dio.\nIdazleen inplikazioa ere aipatzen eta eskertzen du, Booktegik egiten duen eskaintza ez baita testuetara mugatzen. Idazlearekiko hurbilketa osoa proposatzen du, ingelesez azpititulatutako elkarrizketa eta egileak berak egindako bere testuaren irakurketa barne. Hartara, idazleak ez dira mugatzen testu batzuk lagatzera, baizik eta proiektuaren zati bilakatzen dira. Horrek laguntzen du, Brantonen ustez, «irakurlea motibatzen eta idazlea goraipatzen».\nBalioa bai, preziorik ez\n«Balioa eranstea» da etxeko marka. Testuak baino gehiago eskaintzea, argitaletxe konbentzionalen ohiko formatuetara egokitzen ez diren lanei bide ematea, ezustekoak proposatzea... Sorpresa eder eta interesgarri bat baino gehiago ari dira prestatzen hurrengo asteetarako, idazleen konplizitatearekin betiere.\nHori guztia doan eskura dezake irakurleak. Idazleak ere ez du dirurik jasotzen. Booktegik badu jardunari eustea ahalbidetzen dion diru-laguntza bat, baina «borondatezko proiektua da, elkarren arteko laguntzan oinarritua».\nIdazleentzako plaza ere bada Booktegi. 'Printzipioz, edozein motatako liburuak argitara daitezke booktegi.eus-en, baldin eta euskaraz idatzita badaude, eta gure kalitate-irizpideak betetzen badituzte', irakur daiteke webgunean. «Harro nago ikustean badaudela ia irakurleengana gure bidez iritsi diren liburu bikainak», esan du Aritz Brantonek. Laster handituko da zerrenda.\nPozgarriena, baina, irakurle horiexen erantzuna ari da izaten. Bi urte bete gabe, 600 harpidedun ditu, eta hori ez da kopuru txikia euskal literaturaren zenbakiak kontuan hartuta. Ez da txantxetakoa, halaber, 16.500 deskargara heltzeaeta, horrenbestez, milaka irakurraldi ahalbidetu izana. Bitxikeria bat. Badakizue zein den deskarga gehien izan dituen liburua? Asier Altunaren 'Amama', 866 bider jaitsia (maiatzaren 10eko datua).\n111 Akademiako irakurleek emandako saria jaso du Uxue Alberdik 'Un día más con vida' triunfa en su pase ante el mercado de Cannes


Laburpena ( 104. zk.), 2018ko maiatzaren 31, osteguna\nEBAZPENA, 2018ko maiatzaren 16koa, Energiaren, Meategien eta Industria Administrazioaren zuzendariarena, Eraikinetako Instalazio Termikoen Erregelamenduari (EITE) buruzko arauak ematen dituen Industria, Merkataritza eta Turismoko sailburuaren 2008ko uztailaren 22ko Aginduaren eranskina aldatzen duena.\nIRAGARKIA, Etxepare Euskal Institutuko zuzendariarena, Euskal Kulturaren Sustapen eta Hedapen zuzendaria izendatzeari buruzkoa.\nIRAGARKIA, Udaltzaingorako 2018ko lan eskaintza publikoaren onarpenari buruzkoa.\nIRAGARKIA, 2018ko Lan Eskaintza Publikoa.\nIRAGARKIA, barne-sustapenaren bidez, administrarien zazpi plaza betetzeko hautaketa-prozesuko oinarriei buruzkoa.\nAGINDUA, 2018ko maiatzaren 22koa, Hezkuntzako sailburuarena, Ikasiker lankidetza-beketarako deialdia egiten duena 2018ko irailaren 1etik 2019ko irailaren 30era bitarteko aldirako.\nEBAZPENA, 2018ko maiatzaren 22koa, Kontsumobide-Kontsumoko Euskal Institutuaren zuzendariarena. Honen bidez, diru-laguntzak ematen zaizkie kontsumitzaileen elkarteei, 2018ko ekitaldian funtzionamenduko, laguntza juridikoko eta kontsumo-proiektuak eta berrikuntza teknologikoko proiektuak gauzatzeko gastuak ordaintzeko.\nEDIKTUA, exequatur-ari buruz bideratutako 1350/2017 prozeduraren ondoriozkoa.\nIRAGARKIA, Administrazioko eta Zerbitzu Orokorretako sailburuordearena, zeinaren bidez jakinarazten baita kudeaketa bateratua duten Vitoria-Gasteizko eraikinetan landare, terraza eta lorategien mantentze-zerbitzua xede duen administrazio-kontratua formalizatu dela.\nIRAGARKIA, 2018ko maiatzaren 22koa, Etxebizitzako Bizkaiko lurralde-ordezkariarena, etxebizitza duin eta egoki bat legez okupatzeko eskubide objektiboa aitortzeko eskaeren ebazpenak jakinaraztekoa.\nIRAGARKIA, 2018ko maiatzaren 24koa, Ingurumen, Lurralde Plangintza eta Etxebizitza Saileko Zerbitzu zuzendariarena, zeinaren bidez jakinarazten baitira etxebizitza sozialen onuradunen zorren ordainketa-errekerimenduak, eranskinean zehaztutako espedienteei dagozkienak.\nIRAGARKIA, zeinaren bidez epatzen baitira, Vitoria-Gasteizko Administraziorekiko auzien 2 zenbakiko Epaitegian, izapidetzen ari den 117/2018 prozedura laburtuan interesa duten pertsonak.\nIRAGARKIA, 2018ko maiatzaren 23koa, Arabako Laneko Ikuskaritzako buruarena, zeinaren bidez jakinarazten baita lan arloko arau-hausteengatik -arau-hauste aktan jasotakoak- zehapen-prozedura hasi izana eta/edo Gizarte Segurantzako kuotak likidatzeko proposamena.


Handizkako Edukiontzien Igogailuen Trailer Fabrikatzailea eta Hornitzailea | CCMIE\nIgogailuaren gehieneko edukiera 37t\nKontrol mota Irrati bidezko urruneko kontrola / eskuzko kontrola\nEskatu 20ft edukiontzi estandarra\nEdukiontzien Igogailua Trailerrak edukiontzien abiadura azkarrago antzeman dezake metodo tradizionalekin alderatuta. Edukiontzi Lift Trailer erabiltzen dugu, garraio fluxu osoa kontrolatu dezakegu, beste hirugarrenen erreleborik ez da behar, beraz azken erabiltzaileak ez du denbora gehiago itxaron beharrik, berehala konturatuko gara garraioarekin. Edukiontziak altxatzeko atoia erabiltzen dugunean, ez da beste altxatze ekipamendurik behar, ez ditugu portuko eskorga handiak edo beste garabi mugikorrik erabili behar, batez ere, garabi mugikorrak kontratatzea edo erostea gero eta handiagoa da. Edukiontzia altxatzeko atoia erabiltzeak ondasunak bezeroei entregatzeko atzerapenen arriskua eta kostuak murriztu ditzake. Bezeroekin harreman askoz hobea sortzen lagun zaitzake.\nErabiltzaileekin dugun komunikazio teknikoaren bidez, etengabe hobetzen ditugu produktuak eta irtenbidearen kalitateak merkatuko eta erosleen estandarrak betetzen dituela ziurtatzen dugu. Gure negozioak Txinako CCMIE 2 ardatzeko 40FT markoaren kalitate goreneko ziurtapen programa ezarri du, edukiontzi xasis trailer batekin albo-igogailuarekin hornituta. Bihotzez ongietorria ematen diegu etxeko eta atzerriko merkatariei eta azken erabiltzaileei deitzea, kontsulta egiteko edo fabrikako bisitak eta negoziazioak etortzea, kalitate handiko produktuak eta irtenbide ezin hobeak emango dizkizugu, gure salmenta orientazio gogotsua eta saldu osteko zerbitzua , Zure bisita eta lankidetza espero ditugu.\nFabrikaren sustapeneko edukiontzi alboko altxatzaileak, edukiontzi irismen pilatzaileak kalitate maila desberdinetako eskaera pertsonalizatuak eta bezeroen diseinu bereziak onar ditzake. Mundu osoko bezeroekin epe luzerako negozio-lankidetza onak eta arrakastatsuak ezartzea espero dugu.\nIgogailuan zehar, ziurtatu operadoreak salgaien ikuspegi argia duela, beharrezkoa bada, esleitu gizon kualifikatua bere lanean laguntzeko. Operadorea altxatutako salgaien alde berean dago, mantendu gutxienez 2 m ibilgailuaren muturretik. 3.6 irudia da operadorearentzako gomendatutako lan eremua. Edukiontzia Edukiontzi Igogailuaren Traileretik entrenatzera ateratzen denean, operadorearen lan eremua ibilgailuaren muturretik bi metrora dago eta operadorea\nibilgailuaren eta trenaren ikuspegi argia du. 3.6 irudia operadorearen lan eremua\nOperadoreak ez du urruneko agintea utzi behar karga altxatzen edo garabia martxan dagoenean\nAurreko: Alboko kargatzailea\nHurrengoa: Side Loader Truck


Anbulatorioak zapatuan itxita: ohi baino jende gehiago izan zen ospitaleko larrialdietan - Debagoiena - Goiena.eus\nAnbulatorioak zapatuan itxita: ohi baino jende gehiago izan zen ospitaleko larrialdietan\nGoiena 2010-06-21 17:03\nOsakidetzak zapatu goizetan Arrasateko, Aretxabaletako, Eskoriatzako eta Oñatiko anbulatorioak itxi eta kontsultak Bergarako anbulatorioan eta Arrasateko Ospitalean zentralizatzea erabaki zuen aurreko hilabetean. Zapatu honetan neurria martxan jarri dute eta ohi baino jende gehiago hurbildu zen Debagoieneko Ospitaleko larrialdi zerbitzuetara.\nOspitaleko guardiako ikuskatzaile Belen Balzategik adierazi du ohi baino jende gehiago joatea aurreikusten zutela eta hori horrela, pediatra bat eta sendaketak egiten dituen erizain bat ekarri zituztela, larrialdi zerbitzuek edozein egunetan bezala funtzionatu zezaten.\nZapatu goizean normalean baino haur gehiago izan ziren Ospitaleko larrialdi zerbitzuetan, baina hala ere, orokorrean, goiza lasai izan zela adierazi dute.\nGainerako anbulatorioak itxita zeudela jakinda, erabiltzaile gehienek pazientziaz itxaron zuten euren txanda iritsi arte. Dena dela, askok uste dute anbulatorioen itxierarekin larrialdi zerbitzuen kalitateak behera egingo duela.\nPasa den zapatua ibarreko anbulatorioak itxi zituzten lehena izan zen, ikusi egin behar neurriak onurak edo kalteak ekarriko dituen.


Hilabete amaieran egingo dute 35. Euskal Zine eta Bideo Bilera — Gaztezulo\nHilabete amaieran egingo dute 35. Euskal Zine eta Bideo Bilera\nHilabete amaieran egingo dute 35. Euskal Zine eta Bideo Bilera https://www.gaztezulo.eus/albisteak/hilabete-amaieran-egingo-dute-35-euskal-zine-eta-bideo-bilera https://www.gaztezulo.eus/albisteak/hilabete-amaieran-egingo-dute-35-euskal-zine-eta-bideo-bilera/@@download/image/201211217100zine_bilera_osoa.jpg\nLekeitiko Udalak antolatutako Euskal Zine eta Bideo Bilerak 35. edizioa du aurtengoa. Azaroaren 27tik abenduaren 1a bitarte 30 film labur proiektatuko dituzte, denak Zilarrezko Antzarra eskuratzeko lehian parte hartuko dutenak. Gainera, bestei bi lan ere proiektatuko dituzte: 'Lekeitio, arteak kalean' erreportajea eta 'Emakumeen Ahalduntzea, aldaketarako giltza' dokumentala.\nOrotara 35 film labur aurkeztu dituzte aurtengo Euskal Zine eta Bideo Bilerara. Horien artean 30ek hartuko dute parte lehiaketan Argumentuzkoak, Dokumentalak edo Erreportajeak, eta Somenezkoak ataletan banaturik. Halaber, amateurrak eta profesionalak bereiziko dituzte maila bakoitzean.\n35. edizio honetara aurkeztutako lanean artean, 2 nafar, 12 gipuzkoar eta 16 bizkaitar daude, urtez urte parte hartzeak eta ikusle kopuruak gora egiten duen seinale.\nJokin Oregi produktore eta aktorea, Kepa Arruza Kultur Zinegotzia eta Nostromo Zine Forumaren zuzendaria, eta Zuhar Iruretagoiena eta Mario Ortiz EHUko Arte Ederretako irakasleak osatutako epaimahaiak ebatziko du film labur onena.\nZilarrezko Antzarra lortzeko asmoz aurkeztu diren filmez gain, beste bi lan ere aurkeztuko dituzte egitarauaren baitan. Batetik, azaroaren 18an, asteazkena, Urko Olazabal eta Xutek aurkeztutako Lekeitio, arteak kalean zazpi minutuko erreportajea proiektatuko dute arratsaldeko 19:30etan Ikusgarri zine aretoan. Bertan Lekeitioko Kale Antzerki Jaialdiko irudi eta iritziak bildu dituzte.\nEta hurrengo egunean, azaroak 29, Koldo Leniz lekeitirarraren Emakumeen Ahalduntza, aldaketarako giltza dokumentala eskainiko dute leku eta ordu berean, ia ordu beteko lana.\nAbenduaren 1ean, azkenik, sari banaketa ekitaldia egingo dute. Irabazleak nor diren jakinaraziko dute Aukeran dantza taldearen eta Urko Aristiren laguntzaz, eta II. Benito Ansola Beka irabazi duten bi lagunen izenak ere ezagutzera emango dituzte. Ekitaldia, ohiko moduan, Ikusgarri zine aretoetan izango da


Informatika Zerbitzuak eta ldap kontua | LAB UPV/EHU\nInformatika Zerbitzuak eta ldap kontua\nLangile bakoitzak UPV/EHUko sistema informatikoetan bere burua identifikatzeko LDAP kontu bat dauka. Kontuaren datuak (erabiltzaile izena eta pasahitza) langileari laneko lehen egunetan ematen zaio. Kontu honekin unibertsitateak eskaintzen dituen zerbitzu informatiko gehienetan identifikatuko dugu gure burua.\nLangileei bideratutako informatika zerbitzu garrantzitsuenak:\nLangile bakoitzak helbide elektronikoa izango du izena.abizena@ehu.eus formarekin. Posta elektronikoa web bidez erabili daiteke helbide honen bidez:\nBilatu – Direktorioa\nAlde batetik unibertsitateko langileen telefono zenbakiak eta email helbideak ezagutzeko balio du zerbitzu honek.\nBestetik bakoitzaren LDAP kontuaren pasahitza aldatzeko ere balio du.\nGAUR – Kudeaketa akademikoa\nGAUR oinarrizko tresna bat da, izapide akademikoen kudeaketa informatikorako eskaintzen dena.\nErabiltzailearentzako Arreta Zerbitzua (EAZ):\nZerbitzuen gainean ditugun zalantzak eta arazoak konpontzen laguntzeko balio du. Kontaktua telefonoz (154400) edo email bidez (cau@ehu.eus).\nAZPko langileentzat bakarrik da zerbitzu hau. Norberaren lanorduen kontrolari buruzko informazioa ikusi ahal izango duzu, LDAP pasahitza erabilita. Bertan, eguneko fitxaketak, asteko eta hilabeteko saldo a, oporrak, e.a. kontsulta daitezke.Presentzia Atariaren bitartez ere tramitatuko dira lizentzia eta baimenak eta kasuan kasuko gorabehera orriak. Irakasle eta Ikertzaileen kasuan baimenak eta oporrak zuzenean departamentuan kudeatuko dira.\nZerbitzu honen bidez gure lanpostuarekin zerikusia duten hainbat kontu kudeatu daitezke: datu pertsonalak, datu ekonomikoak (azken ordainketak, 10T agiria, maileguak, gizarte funtseko laguntzetarako deialdiak,..), lanpostuen historia, prestakuntza deialdi irekiak eta eskaeren egoera, barneko hautaketa p rozesuak (zerbitzu betekizunen eskaera, e.a.), zein lan-poltsetan zauden kontsultatu.\nHorrez gain, Irakasle eta Ikertzaileen kasuan kontu hauek ere kudeatu daitezke: sailak irakaslearen gainean egindako txostena, IRIen lan-poltsetan epaimahaiak osatzeko prozedurak eta IRIen lan-poltsetan lehiakideen puntuazioak.\nZerbitzu honetan identifikatzeko, ez da LDAP erabiltzailea erabiliko, langilearen NAN zenbakia baizik.\nZerbitzu guztien zerrenda: http://www.ehu.eus/eu/group/ikt-tic/zerbitzuak


Agur bat | ARGIAren barrenak\nHasiera » Sailkatugabeak » Agur bat\nJoxe Mari Auzmendi, 1999an.\n[Itsaso Zubiria Etxeberria] Nik gehiago lotu izan zaitut beti Hernaniko Langile Ikastolako ikasle batzuen guraso izatearekin. Lotzen zaitut, noski, herri mugimenduen bueltan, baina ez elkarrekin lan egitea suertatu izan zaigulako, akaso, adinez urrun; lotzen zaitut, batean eta bestean ikusi zaitudalako, ibili zarelako. Baina, sarri, sarriegi egiten dugun bezala, joan zarenean hasi naiz gehiago zure ibilbideaz galdezka, eta ARGIAk ere izan du bide horretan bere parte txikia.\nAzken denboretan, kontatu didate, harremanetan egon zarete hezkuntzan pil-pilean dauden gaiak zein izan daitezkeen pista batzuk emateko. Zuek, Hik Hasikoek ARGIAkoei, alegia. Klabe batzuk eman. Kontaktu batzuk pasa. Erreportaje edo elkarrizketa posible batzuetarako ideiak bota. Urtean behingo kafe horrek asko balio izan die etxe honetako kazetariei hezkuntzaren gaiak sakontasunez jarraitu ahal izateko.\nLotzen gaituzten hariak\nEuskarazko bi hedabideren arteko harremana mantentzeko ere balio izan dute bilera horiek. Baina ARGIAk eta Hik Hasik duten lotura ez da berria.\nAuzmendi Legazpiko Haztegi Ikastolan irakasle zela sortu zituzten Ene Bada aldizkaria eta Hoska irratia, azken hori ikasleekin. Orduan ARGIAko zuzendari zen Pello Zubiria gonbidatu zuten ikastolara, euskarazko hedabideez azalpenak ematera. Hor egingo zuten lehen harremana Auzmendik eta ARGIAk.\n1990eko hamarkadaren hasierara jotzen badugu, ikus ditzakegu Ametzagaiña taldeko lagunak, gazte, indartsu, orduantxe Lasarte-Oriako pabilioietan sartuta, Euskaldunon Egunkaria sortu berri zutela, mundua jateko prest. Euskalgintza pixkanaka, eta errezelo handiz, pizten ari zen, baina oraindik gaur ezagutzen ditugun kultur parkeak, kontseiluak eta abarrak ez ziren mapa horretan ikusten ahal. Proiektu baten baino gehiagoren sehaska izan zen oraindik tente dirauen Oriako pabilioia.\nIkastolen mugimendua, publifikazioa, ez publifikazioa… urte horiek bizi izan dituztenek ondo gogoan izango dituzte eztabaida horiek. Eta tarte horretan, beharra ikusi zen hezkuntza arloan nazio ikuspegitik, ezkerretik eta ikuspegi aurrerazaletik aldizkari bat sortzekoa. Hor sartu zinen zu, Joxe Mari, eta sartu zinen gaur egun Antza inprenta dagoen txokoan. Hor egin zituen Hik Hasik bere lehen urteak, akaso urterik konplikatuenetakoak. Hasierak sekula ez baitira errazak. Inprenta konpartitu zenuten ARGIArekin, konpartitzen zenuten eta konpartitzen duzue. Bulegoa beste leku batera mugituta ere, bidea beti laua ez eta zenbait lekutan oztopoz eta malkarrez betea; momentu batean urrundu gaituzten bidegurutzeak egonik ere, jarraitu baitu lotzen gaituen hari bat egoten.\nJoxe Mari Auzmendi, euskaltzale nekaezin; deskantsatu, hariak jarraituko du.


«Trebeak gara komunikazio planak diseinatzen, baina aurrez aurrekoan herren egiten dugu» | El Correo\nZurekin«Trebeak gara komunikazio planak diseinatzen, baina aurrez aurrekoan herren egiten dugu»\n«Trebeak gara komunikazio planak diseinatzen, baina aurrez aurrekoan herren egiten dugu»\nGarazi Arrulak Itzulpengintza eta Interpretazio ikasketak egin zituen EHUn. / E.C.\nGarazi Arrula Ruiz, idazleak, 'Gu orduko hauek' argitaratu du, zortzi ipuinez osatutako bere lehen liburua\nIRAITZ URKULO Domingo, 4 marzo 2018, 00:20\nGarazi Arrula Ruiz (Tafalla, 1987) literaturaren inguruan bizi da aspaldidanik. Itzultzaile gisa, haurrentzako eta helduentzako zenbait literatura-obra ekarri ditu euskarara; horien artean, Anaïs Nin, F. Scott Fitzgerald edo Walter Benjamin bezalako autoreen lanak. Berriki, Amélie Nothomb-en ‘Hodien metafisika’ aurkeztu du (Igela, 2017). ‘Gu orduko hauek’ da idazle moduan kaleratu duen lehen liburua (Txalaparta, 2017). Gizakion arteko distantziaz eta elkarrekiko komunikazio-zailtasunez dihardu hartan jasotako zortzi kontakizunetan.\n-Orain arte itzultzaile moduan ezagutzen zintugun. Zerk bultzatu zaitu zure lehen ipuin-liburua argitaratzera?\n-Bi jardunak ez daude elkarrengandik hain urrun. Biak paraleloan egin ditut nik, nahiz eta ‘tempo’ak ez diren berdinak izan. Presarik ez nuen argitaratzeko, eta balantzaren pisuak agindu du azkenean: uneren batean pisutsuegia egin zitzaidan idatzitakoa gordetzen jarraitzea, eta orduan erabaki nuen pribatua zena plazaratzea.\n-'Gu orduko hauek'. Izenburu bitxia. Ipuin guztietan aurki ditzakegun elementuak biltzen omen ditu.\n-Azken ipuinaren izenburua da, eta hasieratik nuen argi horixe jarriko niola liburuari ere. Ipuin guztietan bada hauetakoren bat: izaera kolektiboa, distantzia askotarikoak eta bestetasuna. Iruditu zitzaidan izenburuak hirurak jasotzen dituela.\n-Egoera arruntetatik abiatutako literatura gustuko duzu?\n-Esanen nuke egoera arruntak aunitz gordetzen duela artifizialetik eta dekoratutik. Esperantza ere hor beharko genuke; gehiengoak dira egoera arruntak. Gainera, egoera arruntei esker daude egoera ezohikoak, edo egoera ezohikoak daudelako deitzen diegu besteei arrunt.\n-Gizakion arteko komunikazioa zure pertsonaiek aditzera ematen duten bezain zaila al da?\n-Uste dut pentsatzen dugula zaila dela, baina labur geratzen gara. Beti jartzen dut adibide bera, oso argigarria iruditzen baitzait: ustez, galderak egiten dira erantzun baten bila. Kazetariok ongi dakizuenez, baina, galderak beste hamaika funtziorekin egiten dira: zerbait aurpegiratzeko, berresteko, kexatzeko… Gaitasun handia dugu komunikazio planak diseinatzen, eta aurrez aurrekoan herren egiten dugu.\n-Ez dirudi, hala ere, protagonisten komunikatzeko ezintasunak eta, oro har, bizi duten egoerak sufrimendua edo frustrazioa eragiten dienik.\n-Liburuaren aurkezpenean nioen inork desiratuko ez lituzkeen bizitzak direla. Hori erlatiboa da, noski; okerrago dagoen norbaitek desiratuko ditu, beharbada. Miseriak ageri dira, baina zertarako izan miserable? Nik sufrimendua ikusten dut pertsonaien esanen eta ekintzen atzean, baina igual ez naiz pertsonarik onena hori juzgatzeko.\n«Saiatu naiz ekintzek pertsonaien tripa, eztarri eta azalean zer arrasto uzten duten adierazten»\n-Protagonisten pentsamenduei eta deskribapenei eman diezu lehentasuna, sentimenduak bazterturik.\n-Pertsonaien ahotsei eman diet lehentasuna; hirugarren pertsonan kontatuta ere, narratzailearen ahotsa baino gehiago, pertsonaiaren baten ikuspegitik kontatutakoa izanen da. Saiatu naiz juzgutan ez sartzen, eta bestela adierazten ekintzek zer arrasto uzten duten pertsonaien tripa, eztarri eta azalean.\n-Gehienetan, irakurleek beraiek asmatu behar dute kontakizun bakoitza non eta noiz kokatzen den.\n-Batzuetan esplizituki esaten da, eta beste batzuetan egoeren edo gertakarien bidez igar dakieke. Hala ere, ez da deus gertatzen ez asmatuta ere; nire buruan ipuinek badute leku eta data jakin bat, baina ezaugarri beretsuko beste herri edo hiriren batean ere gerta zitezkeen. ‘Etorria’ ipuina, kasurako, Gasteiz izan daitekeen hirian gertatzen da. Ez da irakurleari jarritako ariketa bat.\n-Zein da leku horien funtzioa? Badute inolako eraginik ekintzan edo pertsonaiengan?\n-Eider Rodriguezek azken liburuaren harira lekuei buruz esandakoak nire eginen nituzke. Lekuek, espazioek, paisaiek eragina dute, noski, izaeran eta ekintzetan. Geroz eta gehiago aztertzen da espazioek gorputzetan duten eragina; Blanca Pujals arkitektoari irakurri nion halako zerbait. ‘Gu orduko hauek’ liburuaren kasuan, agertoki dira oro har; horrek ez du esan nahi, ordea, apaingarri huts direnik.\n«Pertsonaia gehienak ipuina hasi aurretik ere bizi dira eta ipuina bukatu eta gero ere bizirik segitzen dute»\n-Hasiera eta amaiera sendorik gabeko ipuinak dira gehienak, nabarmentzea merezi duena tartean gertatzen dena balitz bezala… edo istorio zabalago baten parte balira bezala.\n-Bukaera batzuk efektistagoak dira, eta beste batzuetan ez da ‘deus’ gertatzen. Pertsonaia gehienak ipuina hasi aurretik ere bizi dira eta ipuina bukatu eta gero ere bizirik segitzen dute. Nik puska bat kontatu dut; batzuetan kolpe batekin batera jarri dut amaierako puntua, eta beste batzuetan haien bizitzako beste tarte bat hautatu dut.\n-Bizitzan maiz gertatzen den bezala, zure protagonistek kontu garrantzitsuenak isiltzen dituztela esango nuke. Hala da?\n- Hizkuntzaren erabilerarekin du horrek lotura, lehen aipatu ditudan galderekin. Kuriositatea sortzen didan zerbait da pragmatika; nola esaten dugun bezala, zer ez dugun esaten, eta esaten den horrekin zenbat uzten den interpretaziorako. Hizkuntzaren bidez kontu garrantzitsuak egin egiten ditugu, egunero; kontua da ez diogula hizkuntzari balioa ematen, edo, bestela, ez garela horretaz kontziente.\n-Zeuk ere garrantzitsuena isildu nahi izan duzu ipuinetan? Hau da, zuretzat garrantzitsua da irakurleak istorioa osa dezan edo, bestela esanda, hartzaile huts izan ez dadin?\n-Gauza garrantzitsu aunitz ekintzen bidez esaten direla iruditzen zait, eta isiltzen den hori oso ozen isiltzen da. Gehienetan, guztia murtxikaturik ematen ez duten testuetara jotzen dut. Beharbada horregatik, tarteka estimatzen ditut hartzaile huts izatea eskatzen didaten irakurketak.\n-Amaitzeko, zein da literatura obra bat argitaratzearen ondoriorik ederrena?\n-Irakurleekin mintzatzea, baita usteak erdiak ustel direla frogatzeko ere.\nFeminismoa izenburutan Bide-segurtasuna hobetzeko erabiliko da Udaltzaingoarekiko gatazkan soberan bildutako dirua


– Senior gizonezko gure taldearentzat Sariak 16/17 - Leizaran Eskubaloia\nSenior gizonezko gure taldearentzat Sariak 16/17\nGipuzkoako eskubaloi federazioak bi sari eman dizkio batera Leizaran Eskubaloi Kirol Klubeko Senior gizonezkoen taldeari. Batetik kiroltasun saria jaso du talde ososak eta bestetik Javier Rodriguez jokalariak denboraldiko goleatzaile haundienaren saria jaso du 2016/2017 denboraldian.\nKlubak harrotasunez jaso ditu bi sari hauek, harro egon gintezke gure Senior taldeaz. Zentzu honetan egungo zuzendaritza taldea bereziki pozik dago kiroltasun sariarekin, sari honek argi uzten bait du egunez egun egindako lana zentzu horretan doala eta benetan sinisten dugula hori dela jarraitu beharreko bidea. Kirolak gure bizitzako arlo askotan laguntzen gaitu, baita ere gizaki obeak izaten, eta kirola lehian egiteak eta kiroltasunez egiteak hori bera lortzen du, gizaki hobeak izaten laguntzen gaitu.\nJasotako sariarengatik klubak zoriontzen du Javier Rodriguez eta zoriontzen gara, harro bait gaude honelako maila duten jokalariak gure harrobitik atera izateak. Javi-rentzat saria izateaz gain, saria hau jokalari, entrenatzaile, laguntzaile, babesle, zuzendaritza eta azken finean Klub osoarentzat da.\nZorionak Mutilak !!!!


Deklaratutako alarma egoeraren eraginpeko autonomoei eta mikroenpresei zuzendutako ezohiko laguntza_IRUN | Ideiak Bizirik\nKontuz iruzurrekin! Gizarte Segurantza ez da itzulketa-abisurik bidaltzen ari →\nDeklaratutako alarma egoeraren eraginpeko autonomoei eta mikroenpresei zuzendutako ezohiko laguntza_IRUN\nGAUR ESKAERAK AURKEZTEKO IREKIERA: Apirilaren 29an goizeko 9etatik aurrera.\nIrun Aurreraren esparruan, Pizgarri Ekonomikoaren atalean, Udalak presaz egituratu duen salbuespenezko neurrietako bat honako hau da:\n1.- Autonomoei eta mikroenpresei zuzendutako laguntza ekonomiko bakarra eta berezia. Jarduera mantentzera, enplegura eta gastuak babestera bideratutako neurria, hala nola alokairua, gizarte eta langile-gastuak, NBEen gastuak, eta prebentzio eta higiene sanitarioko materialaren gastuak, eta aholkularitza-gastuak, kontsumoak (elektrizitatea, gasa, telefonoa, erregaiak, etab.) eta jarduerarekin lotutako beste batzuk. Bi ildorekin:\n1.Ildoa 10 langile baino gutxiagoko autonomoak eta mikroenpresak, Irunen kokatutako jarduera ekonomiko baten titularrak, ixtera behartuta daudenak edo fakturazioan %75eko murrizketa egiaztatzen dutenak. 800 euroko laguntza.\n2.Ildoa 10 langile baino gutxiagoko autonomoak eta mikroenpresak, Irunen kokatutako jarduera ekonomiko baten titularrak, irekita egon arren fakturazioan %50 eta %75 bitarteko murrizketa egiaztatzen badute; 500 euroko laguntza.\nEskabideak aurkezteko epea deialdi hau Gipuzkoako Aldizkari Ofizialean argitaratu eta hurrengo eguneko 09:00tan hasiko da eta 2020ko irailaren 30a arte luzatuko da, 23:59ak arte.\nEskaera, beharreko datu eta dokumentazio osagarriarekin, www.irun.org/sac Irungo Udalaren Egoitza Elektronikoan(*) aurkeztuko da.\n(*) Eskaera elektronikoki aurkezteko gaitasun edo baliabideak ez izatekotan, alarma egoeraren ondorioz agindutako mugitzeko askatasuna dela izapide administratiboak presentzialki egitera joateko aukerarik ez dagoenez, salbuespen gisa, eskaria aurkeztu ahal izango da ere:\nBi kasuetan, osagarri hauek gehituko zaizkio:\n** 200 euro, genero-osagarria titularra emakumea bada.\n** 200 euro, pertsona lokalaren errentaria bada.\n** 100 euro, enpresak 1 eta 5 langile artean baditu.\n** 200 euro, enpresak 6 eta 9 langile bitartean baditu.\nHorien oinarriak eta FAQ dokumentu bat eransten ditugu, laguntzari buruz sor litezkeen galderei erantzuten saiatzeko.\nEra berean, jakinarazten dizuegu laguntza horri buruzko kontsultak eta informazioa jasotzeko, Bidasoa Bizirik-eko ekintzaileei eta enpresei laguntzeko zerbitzuetara jo ahal izango dela. Zerbitzua erabilgarri egongo da astelehenetik ostiralera (jaiegunetan izan ezik) 08:00etatik 14:30era eta 16:00etatik 18:00etara. Horretarako, telefono eta mezu elektroniko hauek jarri dira.\nFAQ Irungo autonomo eta mikroenpresentzako aparteko laguntza\nOINARRI ARAULTZAILEAK-BASES REGULADORAS\nGipuzkoako Aldizkari Ofiziala GAO\nSarrera hau Diru-laguntzak, Ekintzaile-komunitatea, Ekintzailetza-Emprendizaje, Empleo, Enplegua, Enpresa-kudeaketa, Finantzaketa-Financiación, Formakuntza, Merkataritza-Comercio, Ostalaritza - Hostelería, Zergak kategorietan argitaratu da eta autonomo, ayudas, covid-19, IRUN, irun aurrera, laguntzak, pyme etiketarekin. Gorde permalinka.


China Gland Packing Seal fabrikatzailea eta hornitzailea | Winclan\nGuruinaren zigilatzea lohi ponpa aplikazio askotan onartutako zigilatze forma estandarra da, sendotasun erlatiboa, mailakako hutsegite modua eta mantentze erraztasuna direla eta.\nGuruinaren zigilua ganbera batek osatzen du (Relleno Kaxa), bertan Lantern Eraztunak, Lepoko Eraztunak eta Guruin Ontziratzea bezalako osagai geldikorrak daude. Ganberak ura isurtzea itxi ahal izango du zigilatzeko eremura elikatze-zulo baten bidez. Ganbararen erdialdetik igarotzen den sakrifizioaren higadura-mahuka bat izan dezakeen zigilatzeko ganberan edo betegarrian dagoen paketatze geldikorraren aurka biratzen duena. Enpresaren eta ardatzaren zorroaren artean presioa egiten da guruinaren jarraitzaile baten bidez. Estutzen denean, ontzia konprimitzen du. Honek zigilatze lerro bat osatzen du mahuka eta paketatze artean, ponpako presioaren eta ponpatik kanpoko atmosferaren artean.\nNaturalki marruskadura horrek beroa sortzen du eta horretarako ura botatzearen xedea esaten duena egitea da, zati geldi eta birakarien arteko zigilatze lerroa garbitu eta hoztea. Solidoak kargatutako produktua ez ezik, konponbide azidoak edo alkalinoak ere ponpa ditzakeen lohi bonba baten baitan hartu behar dira mahuka eta ontziratzearen arteko marruskaduraren ondorioak ez ezik, korrosioa eta higadura ere murrizteko.\nGURUTZEN SEALS HUTSAK MODUAK\nLohien ponpetan guruinen zigiluen aurkako 3 eraso modu nagusi daude, zigilatze porrota eragiten dutenak. Hauek efektu indibidualak edo konbinatuak izan daitezke.\n1. Korrosioa - Orokorrean material okerreko hautaketa duten gatz-ingurune hiper edo kimiko batek eragiten du. Materialen gaineko efektu kimiko edo oxidazio zuzeneko efektuez gain, zigilatzeko gainazalen inguruan kristalizazioa akatsak konpon daitezke piezen higaduraren bidez.\n2. Higadura / Higadura - Normalean zigilatzeko ganberaren kutsaduragatik sortzen da minda fluxu eta estankotasun uraren presio desegokietan ponpatuta egoteagatik, fluidoen kristalizazioaren bidez edo zigilatzeko gainazalen artean gehiegizko indarraren bidez guruinaren jarraitzailea estutuz gehiegi eragin daiteke. .\n3. Marruskadura - Normalean guruin zeloen doitze gehiegi eraginda zero ihes gertu lortzeko. Hala ere, horrek guruinaren hoztean ura garbitzeko funtzioaren matxura eragiten du. Guruin zigilatuzko ponpa guztiak ihes egiteko diseinatuta daude eta uretatik isuri motela edo tantaka azkar bat eman behar zaie hozte eta garbiketa edo zigilatze linea errazteko.\nGuruinaren zigilu baten hutsegite zikloa orokorrean progresiboa da, berezko erredundantzia duen diseinuaren sendotasuna dela eta. Energia da porrotaren azpiko forma; fisikak esaten digu energiak erresistentzia gutxieneko bidea jarraitzen duela. Aurreko baldintzen konbinazioen ondorioz estresa dagoen guruin baten barruan, zigilatzeko osagaietan zehar energia transferitu eta xahutzen ari da, energia hori ganberako fluidoekin edo solidoekin lotutako produktu kimiko, potentzial, zinetiko eta abar izan daiteke. . Beraz, modu naturalean fluidoek / solidoek beren energia askatu edo transferitu nahi dute bilgarriak diren ganberako osagai ahulenera. Hori da, hain zuzen ere, guruin-zigilu bat egiteko diseinatuta dagoena. Ontziratzea ganberako sakrifizio-elementu nagusia da eta, horrela, beste osagaiak baino maizago aldatzen da.\nHala ere, denborarekin guruinen paketatzea hobetuz joan da, Kevlar, Karbono Zuntzak eta Teflona bezalako material bereziak bere diseinuan txertatu diren arte. Horren ondorioz, paketatzea askoz egonkorragoa da eta higadurari aurre egiteko edo energia beste batera xahutzeko gai da. zigilatzeko ganberaren eremuak, hots, bigarren sakrifizio-elementua ardatzaren mahuka izanik.\nArdatz-mahuka linternekin eta lepoko eraztunekin batera ziurrenik guruinaren zigilatze-sistemako bigarren osagaiak dira. historikoki mahuka guruinak ontziratzea baino gogorrago jantzita dauden aleazioak egin dira, gehiago iraun dezaten. Baina ontziratzeak indarra eta diseinua bilakaera izan duenez, iraupen luzeko mahukekin, ontziratze zikloekin aldatu dira edo material berrien, estaldura sistemen edo bien konbinazioaren bidez hobetu dira. Higaduraren aurkako estaldura gogorrak eskaintzen dituzten mahuka hobetuek belaunaldi berrietako ontziratzea baino gehiago iraun dezakete eta zigilatze lerroan zerbitzu bizitza hobea eskain dezakete. Hala ere, estaldura sistema askok beren berezko diseinu akatsak eta ahuleziak dituzte, ura garbitzeko eta hozteko adina elikatzen ez bada, guruinaren zigiluaren akats azkarra sor dezakete.\nEstalitako mahuken hutsegiteari buruzko informazio gehiago nahi izanez gero, ikusi gure CIS mahuka orria.\nHUTSITZE MODUAREN MURRIZKETA\nZigiluen zigiluen hutsegite moduen ondorioak murrizteko neurriak daude.\n1. Zigilatzeko konfigurazioa - Egiaztapenaren eta prozesuaren baldintzetarako zigilatze konfigurazio egokia hautatu duzula ziurtatzea. Puntu honetan, merkaturatutako produktu ugari daude jatorrizko diseinuaren gainean zigilatzea hobetzeko hobekuntzak eskaintzen dituztenak, eskaintza bakoitza bere erreklamazio eta merituen arabera baloratu behar da, pump betebeharra ez ezik prozesuaren baldintzak kontuan hartuta.\n2. Ura garbitu - Guruinak presio eta emari egokian garbitzeko ur nahikoa duten piezen antolaketa zuzena duela ziurtatzea. Zigilatze arazoen% 90 baino gehiago presio egokian garbitzeko ur garbia behar adina elikatzera iritsi daiteke, guruinaren egokitzapen egokiarekin.\n3. Materialen hautaketa - Ponparen betebeharreko baldintzetara eta ur garbitzeko eskuragarritasunera egokitutako materialak hautatzea.\nBetegarriaren kutxa - Eginkizun kimikoetan material geldoa erabili behar da, baina kimikoki inerteak ez diren material gehienak ez dira gogor jantzita, beraz, higaduraren bizitza eta erresistentzia kimikoa orekatzen dituen material konprometitua hautatu behar da. Jantziak eramateko material gogorragoak erabil daitezke, baina kontuan izan behar duzu materiala zenbat eta gogorragoa izan orduan eta orduan eta indar mekaniko txikiagoa eta ondorengo presio ahalmena txikiagoa dela. Produktu kimikoetarako eta gogorretarako aplikazioetarako, higadura eta kimikoki erresistentea den materiala behar duzu. Ingurune honetarako, Slurrytech-ek SB-WRC (Stuffing Box - Wear Resistant Carbide face) garatu du. Zigilu hau kimikoki erresistenteak diren aleazio Stuffing Box batez osatuta dago, WRC (Wear Resistant Compound) higadura aurpegiko estaldura batekin. ganbera.\nArdatzaren Mahuka - Zigilatzeko mahukak ponparen ardatzarekin biratzen dira betegarriko ontzian dauden eraztun geldien aurka. Mahuka materialen oinarrizko mailak herdoilgaitz gogortuak dira eta orokorrean oso sendoak dira, mahuka horiek darabilten ponpek normalean matxura mailakatuaren huts egiten dute. Belaunaldi berriko mahukak estaldura gogortu eta aplikazio prozesu ugarirekin daude eskuragarri. Estalitako mahuka gehienek materialaren propietateak desegiten dituzte substratuaren eta estalduraren artean, eta horrek guruinaren zigilua azkar porrota dezake. Slurrytech CIS mahukak higadura-gainazal gogorragoa eskaintzeko diseinatuta daude, substratuan sartzen dena estaldura sistema gehienen ohiko hutsegite moduak ekiditeko. Mesedez, ikusi CIS Mahuka orria. gure mauka informazio gehiagorako.\nGuruinen ontziratzea - Gaur egungo guruinen ontziratze modernoak iraganean inoiz baino eskuragarri baino barietate, bilgarri eta material konbinazio gehiago ditu. Ontziratzearen funtsezko araua da erabiltzen diren produktu kimikoen, higaduraren eta guruinen ontziratzearekin bat etortzea, baita guruinaren uraren eskuragarritasuna eta presioak kontuan hartzea ere. Faktore horiek guztiek eragina dute ontziratzeak ez ezik, mahuka eta beste osagai batzuek iraungo duten moduan. Zoritxarrez, ez dago baldintza guztietara egokitzen den paketatzearen diseinua.\nSlurrytech-ek gure paketatze-sorta orokorra diseinatu du, Kevlar ehundurako izkinak dituena, marruskadurak murrizteko Teflon horma txirikordatuak eta lubrifikatzeko eta solidoak hartzeko grafitozko nukleo lotua.\nLohi egoeran dauden guruin guztiek solidoen kutsadura izango dute denboran zehar. Hori dela eta, diseinatu dugu gure paketatzea, kutsatzaileak hartu eta xurgatzeko gaitasuna izan dezan, mahuka eta paketatzeen artean lotu beharrean. Gure ontziratze maila oso ondo funtzionatzen du aleazio edo zeramikaz estalitako ardatz mahuketan eta egokia da pH maila eta ponpa presioetarako.\nAurreko: Slurry Pump Base-003


Ogia eta egia | Bizigiro | Berria\nOgia eta egia\n'Osoko' etiketarekin, ogi zuria saldu du elikagaien industriak hamarkada luzez. Uztailerako, arau berria ezarri nahi du Madrilek, amarrua galarazteko. Baina ogiarena ez da etiketen trikimailu bakarra.\nAngel Riera, Argiñarizko Ogia labeko okina, atzo. IDOIA ZABALETA / FOKU\nOgitik datorkigu egia, egiatik datorkigu ogia», idatzi zuen Gabriel Arestik. Poetak, antza, ez zuen elikagaien industria ondo ezagutzen. Ogiaren inguruan dagoen amarrua mugatzeko arau bat prestatzen ari da Espainiako Gobernua. Gauzatzen denean, okindegi industrialek, esaterako, ezingo dute irin zuriarekin eginiko ogia osoko etiketapean saltzen jarraitu.\nDuela astebete supermerkatu batean ikusitakoa kontatu du Bittor Rodriguezek: «Osoko ogia jartzen zuen zorroan, baina osagaietan hau irakur zenezakeen: irin zuria eta zahia. Engainua da». Nutrizionista da Rodriguez, Elikagaien Osaketa ikasgaia irakasten du EHUn, eta liburu pare bat idatzi du gaiaren inguruan, besteak beste ogiaz. Argi du adituak irin osoko ogiak «nutrizio aldetik kalitate hobea» duela, osoko irinak jatorriko zerealaren hiru atalak dituelako. Horietan lehena zahia da: alearen azala da, hura babestea eta ez lehortzea du helburu. Zelulosa, polisakaridoak, proteinak, koipeak, mineralak eta ura ditu. Ernamuina da bigarren atala: hortik sortzen da gari landare berria. Koipeak eta bitaminak ditu. Azkenik, endosperma dago: landare ernatu berriarentzako elikadura biltegia da. Almidoia —karbohidratoak— eta proteinak ditu.\nIrin zuria egiteko bakarrik endosperma erabiltzen da. Beraz, irinaren elikagai asko kendu egiten dituzte prozesuan. Ogi zurian nagusi diren karbohidratoak azkar samar xurgatzen ditu gorputzak, eta odolean dagoen azukre kopurua —gluzemia— azkar igotzen du. Zahiaren zuntza baldin badago, berriz, askoz polikiago igotzen da. «Zuntz gehiago har dezagun, bide egokia litzateke osoko ogia kontsumitzea: 30 bat gramo zuntz irentsi beharko genituzke egunero, eta erdia baino gutxiago hartzen dugu, fruta eta barazki gutxi jaten ditugulako». Benetako osoko irina erabiltzen duten ogietan beste trikimailu bat egiten dute, adituaren arabera: osoko irina zuriarekin nahastu.\nLegez egin ahal izan da orain arte. Oraindik ere, Araba, Bizkai, Gipuzkoa eta Nafarroan, Madrilen 1984. urtean eginiko dekretu batekin arautzen da ogia, eta oso lausoa da. «Osoko ogia osoko irin arekin eginikoa da», esaten du testuak, eta, osoko irina, «ale osoaren osaketaren araberakoa» dela adierazten du. Eta hor dago tranpa: osoko irinak zahia, ernamuina eta endosperma eraman behar du, hau da, alearen hiru atalak, baina arauak ez du zehazten zein proportzioan. Lausotasun hori erabili dute iringile eta okin industrial askok, irin zuriari amaieran beste atalen apur bat gehitzeko —eta malta pixka bat, iluntzeko—, produktua osoko izenpean saltzeko, osoko ogiaren izen onaz baliatuta.\nLege berriak egoera argitu beharko lukeela uste du Rodriguezek: osoko irinarekin egin dela ogia, eta osoko irina nagusi izan dela. Espainiako Gobernuak idatzitako dekretuaren zirriborroan (16.10.2017 bertsioan) azaltzen dutenez, ogi %100 osoa, edo osoko ogia izendatu ahalko dira osoko irinekin eginiko ogiak bakarrik, «kanpoan utzita irin prozesatu/maltatuak». Osoko irina eta ez osoa nahasten diren kasuetan, %X osoko irinarekin egina, idatzi beharko dute, non X erabilitako osoko irinaren ehunekoa izango den.\nIparraldean, 1993tik arautua\nOgiaren kontsumoa etengabe jaisten ari zela, eta ogi industriala nagusitzen ari zela ikusita, alorra arautzea erabaki zuen Parisek duela 25 urte. Dekretua eman zuten 1993ko irailean, eta horretan zehatz-mehatz arautu zuten zer den ogi tradizionala, zer-nolako osagaiak dituen, nola egin behar den eta zer-nolako altxagarriak erabil daitezkeen lan horretan.\nOndoren, osoko ogia arautu zuten. Osoko ogia osoko irinarekin egin behar dela zehaztu zuten. Lapurdiko, Nafarroa Behereko eta Zuberoko okinek T-150 izenarekin ezagutzen dute irin hori. Edonola ere, arauak bidea ematen die iringileei alea banantzeko, eho ondoren, gero berriz elkartzeko. Baina zehaztu du «ehotzearen produktua osotasunean» elkartu behar dela.\nEuropako legedira moldatzeko aldatuko du Madrilek araua, Edurne Gantxegiren arabera. Elikagaien arduraduna da Gantxegi Elika Nekazaritzako Elikagaien Segurtasunerako Euskal Fundazioan. «Dekretuan ez dute bakarrik osoko ogia arautuko, baita mota guztietako ogi bereziak ere», esan du. Dekretua, aldizkari ofizialean argitaratu eta hurrengo uztailaren 1ean sartuko da indarrean. «Apirilean edo maiatzean argitaratuko dutelakoan nago».\nRodriguez irakaslea ez da baikorra, ordea, elikaduraren industriak lege berriari ere «buelta» emango diolakoan, produktu merkeenak erosteko: «Gerta liteke enpresaren batek endosperma Europako herrialde batean erostea, zahia Hego Amerikan, eta ernamuina beste toki batetik, eta nahastea».\nAngel Riera okina da Argiñaritzen (Girgillao, Nafarroa), eta haren lana artisau ogi hoberenen zerrendan sartu zuen iaz Panatics elkarteak, Donostiako The Loaf, Bilboko Labeko, Enkarterriko Crosta (Bizkaia) eta Gasteizko Artepan okindegiekin batera.\nOgia egitea etikarekin lotzen du Rierak. Katalana da, eta 1980ko hamarkadan heldu zen Argiñaritzera, mugimendu bakezalearen barruan, bizimodu alternatibo baten bila. «Taldea desegin zen gero, baina okinak geratu ginen hemen», esan du. Bizimodu alternatiboan bilatzen zuena okin lanari ezarri nahi izan zion: «Osasuna, kalitatea, errespetua...». Hasieran, eurek ehotzen zuten irina, harriarekin. Horrekin ziurtatzen zuten osoa izatea. Izan ere, industria gehienetan ez bezala, eurek ez zuten banantzen zahia, endosperma eta hozia. Zergatik bereizten dute, ordea, iringileek? Irina galtzeko arriskua murrizteko, ernamuineko koipea erraz mintzen delako. «Hori ez da osoko irina, beste zer edo zer da».\nRieraren arabera, ez da araurik ezartzen kontsumitzaileek kontzientzia hartu arte. Nekazaritza ekologikoarekin berdin gertatu zela gogoratu du: hasieran edonork esaten ziola ekologikoa saltzen zuenari, arau zehatz eta zorrotzak ezarri zituzten arte. «Iringileek ikusi zuten aukera osoko hitza erabiltzeko, jendeak eskatzen zuelako, eta ziria sartu dute orain arte». Autokritika ere egiten du Rierak. Okin artisauek ez dute behar zena egin alorra defendatzeko. «Ahalmen txikia dugu eragiteko, eta oso kanpaina mugatuak egin ditugu».\nBaina historia errepikatu egiten da. Orain, arautzeko borroka, altxagarrien alorrean egongo da, Argiñarizko okinaren arabera. Supermerkatu askotan saltzen dute gaur «altxagarri naturalarekin» edo «ore amarekin» eginiko ogia. Kontzeptu horiek zehaztu behar direla esan du Rierak. Ore ama aurreko okinalditik gordetako ore puska bat da, hurrengoari gehitzen diotena, hura altxatzeko. Zikloa etengabe egiten da, eta Europako okindegi zahar batzuetan ehunka urtez egin dute ogia ore amaren zikloa hautsi gabe.\n«Supermerkatuetan, hizki txikiak irakurri behar dira. Bai, ore ama erabiltzen duzu, baina bakarrik ore ama? Edo hari beste altxagarriak gehitzen dizkiozu?», galdetu du Rierak. Askoz denbora gehiago behar du ore amarekin eginiko ogiak altxatzeko, eta hori ez da okindegi industrialen gogokoa. «Oso ogi gutxi daude bakarrik ore amarekin eginikoak». Dekretu zirriborroak aipatzen du gaia. Ore amarekin egina etiketa izan ahalko du ogiak, orearen pisu osoaren %15 edo gehiago bada ore ama, eta prozesu osoak gutxienez hogei ordu behar izan baditu. Halere, zirriborroak bidea zabaltzen du bestelako altxagarriak gehitzeko.\nOgiarekin gertaturikoak agerian uzten du etiketen anbiguotasunarekin dagoen arazoa, Iratxe kontsumitzaile taldeko Alberto Lazkozen arabera. Lehen ere gertatu zen light eta bio izendapenekin, azaldu duenez. Bi horiek nahi bezala erabili izan zituen elikaduraren industriak, eta, kontsumitzaileen salaketak bultzatuta, araua zorroztu eta argitu behar izan zuten. Iratxe elkartekoei «primeran» iruditzen zaie informazio argiagoa eta zehatzagoa eskaintzea kontsumitzaileei, baina, halere, beste arazo bat ikusten du Lazkozek: «Ez da aski terminoak zehaztea; ezinbestekoa da kontsumitzaileei azaltzea zer esan nahi duen bakoitzak».\nLan horretan dabil Amaia Diaz de Monasterioguren dietista. Herritarrei etiketak irakurtzen irakasteko ikastaroak ematen ditu. «Batez ere, azukreak, gantzak eta kilokaloriak lantzen ditugu», adierazi du. «Ikasteko beharra dugula argi dago».\nKontsumitzailea ohitu beharko litzateke markan arreta jarri beharrean, etiketan jartzera, Rodriguezen arabera. «Hemezortzi urte daramatzat eskolak ematen, eta irakasten dudan lehenengo gauza produktuen definizioa da: zer da gazta, zer da jogurta, zer da txorizoa?... Legea beti enpresen atzetik doa. Beti gertatu da, eta ez dugu besterik». Etiketa arretaz irakurtzeaz harago, formula bat du Rodriguezek: ahal den guztietan, ekoizleari erostea zuzenean: «Txikitan ikusten nuen amak errietan egiten ziola harakinari aurrekoan saldutako haragia txarra zelakoan. Ezin diozu errietan egin supermerkatuan gazta itxuraz gratinatzeko produktu bat saltzen dizunari».


Pottokas y Txepetxas en Cristina Enea\nAskotan esan izan dugu Donostiak mila aukera jartzen dizkigula eskura hiriaz gozatu eta ikasgelatik kanpo ere gure heziketa garatzeko. Hainbat izan dira urtean zehar bisitatzen ditugun hiriko txokoak, eta horietako bat izaten da Cristina Enea parkea.\nOraingoan Pottokak eta Txepetxak geletako ikasleak izan dira bertan. Naturaz gozatu dute, ahateei eta paumei jaten eman diete, haien ezaugarriekin eta koloretako lumekin amets egin dute, loreak eta landareak ere ikusi eta ezagutu dituzte, eta beti bezala, jolasaren bidez eta modu librean garatu dute beraien heziketa.\nBideoa ikustea besterik ez dago zeinen ondo pasa duten ikusteko!\nEtiketak: centro escolar, Cristina Enea, donostia, Educacion infantil, ekintza, excursión, haur hezkuntza, HH, ikastola, irteera, salida, San Sebastian


5,8 milioi bideratuko ditu Aldundiak bi urtetan gizarte zerbitzuetako zentroak hobetzeko - Artikulua - ORAIN Gipuzkoa\n5,8 milioi bideratuko ditu Aldundiak bi urtetan gizarte zerbitzuetako zentroak hobetzeko\nDiru laguntza lerro berriak jarri ditu martxan tokiko entitate eta elkarteentzat, “zerbitzuaren kalitatea hobetzen jarraitzeko”\nGizarte zerbitzuetako zentroetarako inbertsioak diruz laguntzeko oinarri arautzaileak eta deialdia onartu ditu gaurko Diputatuen Kontseiluak. Imanol Lasa foru bozeramaileak agerraldian aditzera eman duenez, hiru lerrotan banatutako diru laguntza sorta berria da gaur onetsitakoa: zentro berriak sortzeko, dauden zentroak zaharberritzeko eta hirugarren gizarte-sektoreko entitateen egoitzetan inbertsioak. Guztira, 5,8 milioi euro bideratuko ditu foru erakundeak “gizarte premien arretarako azpiegiturak hobetu eta sendotzeko”; 2.750.000 2018ko deialdian, eta 3.050.000 2019koan.\nHorrela banatuko dira diru laguntzak: 2018an, 1.210.000 euro bideratuko dira zentro berriak sortzeko, beste 1.210.000 euro egun dauden zentroak handitu, eraberritu edo/eta egokitzeko, eta 330.000 euro inbertsioak egiteko hirugarren gizarte-sektoreko entitateen egoitzetan eta delegazioetan, izaera soziosanitarioko, soziolaboraleko, sozioedukatiboko eta antzeko jarduerak egiten dituztenetan hain zuzen. Lan ildo berdinetarako, eta 2019ko deialdirako, kopuru hauek onartu dira, hurrenez hurren: 1.240.000, 1.240.000 eta 570.000 euro.\nDeialdi horietara aurkeztu ahal izango dira Gipuzkoako tokiko entitateak, eta diru laguntza eskatzen den zentroaren jarduerarekin zerikusi zuzena duten helburuak dituzten irabazi asmorik gabeko erakunde publiko eta pribatuak. Zentro berriaren sorrerari dagokion atalean, proiektuen idazketa zein obrak lagunduko dira diruz. Indarrean diren zentroen erreformetarako atalean, berriz hauek babestuko dira: handitze, eraberritze edo/eta indarrean dagoen arautegira egokitzeko lanak; zentroaren kokapena aldatzeagatik, lokalen egokitze lanak; eraikinaren energia efitzientziaren hobekuntzarako eraberritze lanak; eta unitate psikogeriatrikoak sortzea\nDeialdi horren bidez bultzatuko da gizarte zerbitzuetako zentroetan teknologia berriak abian jartzeko proiektu berritzaileen garapena ere, modu zuzenean edo zeharka erabiltzaileen arreta hobetzeko eragina dutenean. Halaber, irizpideak txertatu dira oinarrietan, arretarako eredu berriak martxan jarri, edo gutxi garatutako ereduak fintzeko. Mota askotako zentroetara zuzentzen dira diru laguntzak: egoitzak, babestutako etxebizitzak, eguneko zentroak, gaueko harrera zentroak… Bultzatutako aktuazioek, horrez gain, ahalbidetuko dute espazioak handitzea, plaza berriak sortzea edota irisgarritasuna hobetzea.\nInbertsio egitasmo berri horrekin, Gipuzkoako gizarte-baliabideen sare publikoko eskaintza gizarte-beharrizanen bilakaerara egokitze eta lurralde mailako oreka lortzen jarraitzea da Aldundiaren asmoa. “Baita zerbitzu eta prestazioen eskaintzari dagokion kalitatea hobetzea ere, adinekoen, desgaitasuna dutenen, edo bazterkeria arriskuan dauden pertsonen beharrizanetara egokitutako arreta bermatzeko, eskaintza hori bere ingurunetik ahalik eta hurbilen kokatuz”.\nForu bozeramaileak nabarmendu duenez, Gipuzkoako Gizarte Zerbitzuen Mapa gauzatzen jarraitzen du Aldundiak, modu horretan. Plangintzarako tresna bat da, epe potentzialki aurreikusten den eskaerari erantzuteko gizarte zerbitzuen sistema hedatzeko modua ezartzen duena. Lurraldeko gizarte zerbitzuek 30.000 pertsona baino gehiago atenditzen dituzte gaur egun. Horietatik 20.000 adinekoak dira, eta 1.500 adingabeak. Gainera, 544 pertsonaren tutoretza dute. Adinekoentzako 61 egoitza-unitate dauzka Gipuzkoak, psikogeriatriako 31 unitate, eta egoitza soziosanitarioko bi unitate-zentro. Legegintzaldi honetan zehar 178 plaza berri sortu ditu Aldundiak egoitza horietan. Era berean, adinekoentzako 63 eguneko zentro daude; horietan beste 85 plaza ireki ditu hiru urte hauetan zehar\n“Gipuzkoako gizarte arretarako sistema, tresnarik garrantzitsuenetakoa da berdintasunean oinarritutako gizartea lortzeko, bazterketa orotatik urrun, pertsonak erdigunean jarrita eta inor atzean utzi gabe. Gure lurraldeak berezitasun bat du, indargune ere badena; 4.500 boluntario-elkarte izatea sostengu, gehien-gehienak arlo sozialean. Oinarri hori zaindu eta indartu behar dugu, gaur onartu duguna bezalako neurriekin, eta sistemaren etorkizuneko bideragarritasuna bermatzera bideratutako beste egitasmoekin, Etorkizuna Eraikizen bitartez”, azpimarratu du.\nDeskarga eta Zubietara bisitak\nAgerraldi berean, Lasak berretsi du foru gobernuak bisita bana antolatuko duela aurki Batzar Nagusietako talde politiko guztietako arduradunekin, Gipuzkoako Ingurumen Guneko eta Antzuola-Bergara errepide zatiko obren aurrerapena bertatik bertara ikusteko, “hasieratik aurreikusita zegoen bezalaxe”. “Legealdiko aktuazio garrantzitsuenetako bi dira. Batekin Gipuzkoako biribilgunea amaituko dugu, eta bestearekin behin betiko eta modu jasangarrian konponduko dugu hondakinen kudeaketa”, gogorazi du. Hori horrela, bi gune horietara bisita “gardentasun osoz” antolatzeko eta agendaren xehetasunak helarazteko, obra horien ardura duten bi departamentuak, Bide Azpiegituretakoa eta Ingurumenekoa, Batzar Nagusietan dagokien batzorde buruekin jarriko dira harremanetan lehenbailehen bete dadin asmo hori.\nBildu eta Podemos alderdietako arduradunek joan den astean egindako adierazpenen inguruan, Lasak gogorarazi du bi obra horien lizitazio prozesua eta esleipenaren dokumentazio guztia herritar guztien eskura dagoela Foru Aldundiaren web orrian, gardentasun osoz, eta hor ikusi daitezkeela zeintzuk diren langileen lan baldintzak eta enpresa esleituek bete beharreko baldintza guztiak”.\n“Lanean jarraituko dugu beti baldintza horien duintasuna ziurtatzeko, eta baldintzak betetzeko erakundeak esleitutako zerbitzu eta obra guztietan. Foru gobernu hau aurrekoak baino urrunago joan da arlo horretan, lan baldintzak edo subrogazioa bezalako esparruak arautuz kode etikoekin eta kontratazio eskuliburu batekin, eta mekanismoak aurreikusiz baldintza horiek zaintzen direla egiaztatzeko. Dokumentu horiek derrigor jarraitu beharrekoak dira bai enpresa esleipendunentzat, bai diru laguntzak jasotzen dituzten elkarteentzat, eta baita Aldundiarentzat ere. Beraz, ez dugu onartuko gure konpromisoa zalantzan jartzea, inolako oinarririk gabe”, amaitu du.


Azken dortsala du | Kirola | Berria\nAzken dortsala du\nAlpeetan da Iker Karrera, Mont Blanceko Ultra Trailaren aitzakian jokatzen den Petite trotte a Leon proban lehiatzen. Lasteketa hori amaitutakoan hartuko du erretiroa, ibilbide oparoa egin ostean\nIker Karrera ahalegin betean, 2016ko UTMB Mont Blanceko Ultra Trailean. BERRIA\n«Iritsi da eguna. Hau izango da nire azken dortsala. Eskerrik asko denoi!». Hitz horiekin iragarri zuen atzo Iker Karrerak (Amezketa, Gipuzkoa, 1974) bere kirol ibilbideko azken lasterketa izango dela atzo hasi eta ondo bidean ostiral honetan amaituko duen PTL Petite trotte a Leon. UTMB Mont Blanceko Ultra Trailean jokatzen den taldekako raidan —300 kilometroko ibilbidea du, eta 25.000 metroko desnibel positiboa— lehiatzen ari da azken aldiz. Zigor Iturrieta du bikotekide agurreko proban.\nKarrerak ibilbide luze eta oparoa osatu du. Izan ere, hamabost urtez ibili da amezketarra garaipenez garaipen mendi lasterketetan. Oroeleko maldetan (Jaka, Espainia) jantzi zuen dortsala lehen aldiz, 2003ko abuztuan, eta ehunka lasterketa joan dira bidean, baita makina bat marka, ahalegin eta erronka ere. Lehen errekor saiakera etxean egin zuen, Txindokin: 11 aldiz igo eta jaitsi zen 24 ordutan. 2006an, euskal selekzioko kide zela, hirugarren izan zen Espainiako Kopan. Sasoi amaieran jaso zuen saria: Salomon kirol arropa enpresak fitxatu zuen bere talderako.\nBaina Karrera ezagutarazi zuen lasterketa 2011ko UTMB lasterketa izan zen —170 kilometro eta 12.000 metroko desnibel positiboa—. Inor gutxik ezagutzen zuen irteeran, baina zur eta lur utzi zituen guztiak. Bigarren sailkatu zen. Postu horrek mundu guztiaren ahotan ipini zuen haren izena. Ordura arte, izen bakarra existitzen zen: mendi lasterketetako erregea, Kilian Jornet kataluniarra. Handik aurrera, edozein lasterketara joan dela ere, amezketarra faboritoen artean izan da beti.\nBaina haren ibilbidea ez da izan arantzarik gabekoa. Zorigaiztokoa izan zen Ehunmiliatan aritu zen lehen aldia, 2010ean. Beasainen hasi eta bukatzen da lasterketa, eta hor egin zuen estreinakoa distantzian. Probaren lehen ekitaldia zen, halaber. Karrera lider zen ibilbidearen 130. kilometroan, eta ia bi orduko abantaila zeukan bigarren sailkatuaren aldean. Baina utzi egin behar izan zuen lasterketa. Kolpe latza izan zen, baina etorkizunerako oso baliagarria. «Ikaragarri ikasi nuen lasterketa hartan», dio ordukoaz galdetuta.\nTor des Geants eta Nolan's 14\nGaraipenez jositako ibilbidea du, eta horien guztien gainetik aipagarriak dira 2013an Tor des Geantsen lortutakoa eta iaz Nolan's 14 AEBetako mendi erronka ezagunean egindako marka. 2013an, Karrerak jokatutako bost lasterketak irabazi zituen, eta ez nolanahiko lasterketak, 100 kilometrotik gorako lautan nagusitu baitzen. Baina denboraldia amaitzeko asmoarekin Aostako (Alpeak) bailarara joan zen, mendi lasterketetan dagoen probarik gogorrena jokatzera; Tor des Geants, 330 kilometro eta 24.000 metroko desnibel positiboa duen lasterketa. Irteeran, bera zen faborito argia, eta, lasterketa gehienetan bezala, han ere ez zuen hutsik egin. 70 ordutan egin zuen, eta sei ordutan jaitsi zuen aurreko marka. Horrelako erronkatan aritzeko diziplinatua, saiatua eta odol hotzekoa izan beharra dago, eta Karrera hiru dohain horien jabe izan da ibilbide osoan. Horri esker, gai izan da lesioei aurre egiteko, zeina onena ematea eragotzi baitzioten 2014an, 2015ean eta 2016an.\nIndartsu iritsi zen iazko udara. Aspalditik begiz-jota zuen Nolan's 14, Coloradon (AEB) jokatzen den mendi erronka ezaguna. Ez zen nolanahiko desafioa; hamalau mendi kateatu, denak 4.000 metrotik gorakoak, eta tartean 160 kilometro. Aukera paregabea zen hain gogoko dituen mendizaletasuna eta abiadura uztartzeko, eta ez zuen inor utzi ez hotz ez bero. 60 orduko muga zuen erronka amaitzeko, eta sei ordu sobera izan zituen. Metodikoa izan da beti lasterketak prestatzeko garaian, bai prestakuntzan eta baita elikaduran ere.\nKarrerak gutxik bezala ezagutu du mendi lasterketen bilakaera, eta jarrera kritikoa ere izan du askotan. «Burua joan zaigu mendi lasterketekin», esan zion BERRIAri iazko otsailean. Ez da inoiz sare sozialetan aritu zalea izan, baina kazetarientzat beti izan da plazera harekin hitz egitea.\n«Inoiz ezagutu dudan kirolaririk profesionalena izan da»\n«Bidea ireki digu ondorengooi. Goza dezala mendiaz eta familiaz»\n«Ibilbide bikaina egin du, eta erreferente handia izan da ultretan»


Euskal dantza "Paratge 2014" jaialdian — dantzan.eus\nHemen zaude: Hasiera › Hemeroteka › Euskal dantza "Paratge 2014" jaialdian\nEuskal dantza "Paratge 2014" jaialdian\n2014ko ekainaren 12tik 15era, Okzitaniako hizkuntzaren eta kulturaren aldeko Paratge 2014 festibala iraganen da Dordoinako Bourdeilles herrian. Aurtengo programazioak euskal kulturari tarte zabala eginen dio, Euskal kultur erakundearekilako partaidetzari esker.\n2012an sortu Paratge festibalaren xedea, Okzitaniako hizkuntza eta kulturaren aldeko une azkar bat izatea da. Bourdeilles-eko gazteluaren inguruan antolatu jaialdi honetako aurtengo hari gorria dantza izanen da.\nIkusgarriak, kontzertuak, topaketak, ipuinaldiak, dantzaldiak... Biziki egitarau aberatsa da antolatzaileek apailatu dutena. Aurten gainera, Dordoinako kultura agentziaren eta Euskal kultur erakundearen arteko partaidetza bati esker, euskal dantzak toki berezia ukanen du lau egun horietan.\nIkusgarrien aldetik, Elirale konpainiak Ninika eskainiko du, Traversée konpainiak Hiru zitroin lur hotzean eta Etorkizuna Kontzeptuak-ek Ravel jauna. Bestalde, Caroline Otero eta Catherine Guillaud-en Oroitzen naiz... Je me souviens dokumentala ikusten ahalko da eta Roger Goyheneche-k euskal dantzari buruzko mintzaldia eskainiko du.\nDordoinako kultura agentzia : 05 53 06 40 00\nParatge 2014 - Egitarau osoa


Bankuek 15.000 langile baino gehiago kaleratu dituzte – Ekonomiaren KZ\nEspainiako bankuek 15.000 lanposturi baino gehiagori eragiten dieten doikuntzak adostu dituzte pandemiaren hasieratik, irteera pizgarrien edo aurre-erretiroen bidez. Interes-tasa negatiboen inguruneak errentagarritasun txikia duen testuinguruan, sektoreak hainbat enplegu-doikuntza egin ditu azken urteotan, batzuetan erakundeen arteko bat-egiteen ondorioz, edo gehiegizko dimentsioa duen sare bat doitzeko eta eraginkortasuna lortzeko.\nBanketxeen marjinen gaineko presioa areagotu egin zen 2020ko martxoan koronabirusaren pandemia sartu zelako Espainian, eta horrek, gainera, digitalizazioa bezalako joerak bizkortu ditu. Hori dela eta, agintari ikuskatzaileek azpimarratu dute entitateek negozio-eredua birpentsatu behar dutela, kostuak murrizteko eta kontsumo-ohitura berrietara egokitzeko.\nHorrek areagotu egin du bulegoak murrizteko eta kanal digitalen aldeko apustua egiteko joera, sareak birbanatzearekin batera enplegua murriztu baita.\nKoronavirusaren krisia Espainian 2020ko martxoaren erdialdean sartu zenetik, hainbat banketxek langileen ordezkariekin hitzartu dituzte plantillaren doikuntza-prozesuak, 15.500 lanpostu-iraungitze baino gehiago dituztenak, bai irteera sustatuen bidez, bai aurre-erretiroen bidez.\nHorien guztien artean azkena eta handiena Caixabankek eta sindikatuek Bankiaren integrazioaren alde hilabete honetan sinatu dutena izan da: 6.452 irteera boluntario izango dira, bankuko langileen % 14,5, 52 urtetik aurrerako aurre-erretiroak dituen plana, eta CCOOk dio sektorean “ERE onena” dela.\n← Ez dago hiperinflazio arriskurik, EBZren arabera\nPentsioen erreforma partzialki onartuko da bihar →


Noticias de Kontsumoa - Deia\nDeia.eus | Bilbao\t2021-07-13\tBizkaiko Foru Aldundiak klima-aldaketaren aurka borrokatzeko apustu garrantzitsua egingo du. Helburua da lurraldeko udalek eta mankomunitateek proiektuak eta azterlanak egitea. Horretarako, 500.000 euroko aurrekontua bideratuko du. Diru-laguntza horiek lehia askeari doakion araubidean\nDeia.eus\t2021-02-14\tBILBO. Euskal Herriko Unibertsitateko Biomat taldeak aurrerapauso handia eman du ontzi biodegradarrien garapenean, Sospack-Desarrollo de packaging sostenible izeneko proiektuarekin. Unibertsitateak Yon Mikel Janariak enpresarekin elkarlanean aritu da, eta Eusko Jaurlaritzaren Ekonomiaren Garapen\nDeia.eus\t2020-12-06\tBILBO. Hain garrantzitsua den lehen sektorea babestu eta indartzeko neurriak hartuko ditu Bizkaiko Foru Aldundiak. Horretarako, 3.694.000 euroko inbertsioa egingo du, eta nekazaritza-ustiategietako inbertsioak eta gazteak lehen sektorean sartzea izango dira bere erronka nagusiak. Landa\nTokiko kontsumoa sustatzeko\nUrtarrilaren 5era arte luzatuko da GetxoBono kanpaina\nDeia.eus\t2020-10-16\tGETXO. Koronabirusaren pandemiaren krisialdiak merkataritza eta ostalaritzako saltokietan eragindako kalte ekonomikoak gutxitzeko asmoz, herriko merkataritza sustatuz, Getxoko Udalak erabaki egin du GetxoBono 2020 kanpaina urtarrilaren 5era arte luzatzea. Oraingo honetan, 40 euroko\nDeia.eus\t2020-10-04\tBILBO. Koronabirusaren pandemiak kulturaren sektorean eragindako kalteak ikusita, Bizkaiko Foru Aldundiak 'Bizkaia Aurrera Kultura Bonua' izeneko kanpaina abiarazi zuen. Ekimen honen helburua jendeak kultura ekitaldietan gastatzeko bonuak saltzea zen. 26.800 bonu jarri ziren salgai, eta oraingoz,\nDeia.eus\t2020-10-04\tLAUDIO. Koronabirusaren pandemiak eragindako krisialdi ekonomikoak kalte handiak egin ditu herrietako merkataritzan. Hori dela eta, herriko ekonomia suspertzeko helburuarekin, Laudioko Udalak bonu-programa berri bat abiarazi egin du. Ekimen honekin jendeak Laudioko saltokietan eros dezan lortu nahi\nDeia.eus\t2020-10-01\tBILBO. Bizkaiko Foru Aldundiak bat egingo du tokiko merkataritza, ostalaritza eta turismoa sustatzeko sortutako erakunde arteko kanpainarekin. Guztira, 1,8 milioi euro bideratuko ditu ekimen horretara. Akordioa atzo goizean aurkeztu zuten Gasteizen eta Eusko Jaurlaritzak, foru aldundiek,\nDeia.eus\t2020-09-28\tLAUDIO. Koronabirusaren pandemiak kalte ekonomiko handiak eragin ditu herrietako saltoki txikietan. Hori dela eta, tokiko merkataritza sustatzeko asmoz, Laudioko eta Amurrioko Udalak, Aiarako Koadrilarekin batera, 'Aiaraldea dendatik etxera izeneko kanpaina jarri dute martxan. Ekimen honen bidez,\nDeia.eus\t2020-09-13\tBILBO. Bihar, hilak 14, astelehena, kulturaren kontsumoa susatzeko helburua duten Bizkaia Aurrera Kultura Bonuak jarriko dira salgai, 12:00etatik aurrera. Bizkaiko Foru Aldundiak 26.800 bonu aterako ditu merkatura. Bizkaia Aurrera Kultura Bonua Programaren bidez Bizkaiko Foru Aldundiaren\nDeia.eus\t2020-08-05\tGETXO. Getxoko Udalak 'Adinekoen nahi gabeko bakardadearen kontrako baliabideen katalogoa' egingo du, 2021eko aurrekontu parte-hartzaileen barruan proiekturik bozkatuena izan baita. Boto gehien lortu zituztenak hurrengo proposamenak izan ziren: Bidegorri sarea zabaltzea eta Tokiko merkataritzan\nDeia.eus\t2020-07-03\tBARAKALDO. Gaur, hilak 3, ostirala, Barakaldok abian jarri du herriko merkataritza, ostalaritza eta zerbitzu sektoreari laguntzeko abiarazitako bonuen kanpaina. 'Barakaldo Kontsumo Bonoa' izenpean, koronabirusaren krisialdiak herrian eragindako kalte ekonomikoak gutxitzea du helburu. Nahi duenak 10\nDeia.eus\t2020-06-29\tBILBO. Koronabirusak gizartean eragin dituen kalte guztien artean, krisialdi ekonomikoa izan da nabarmengarrienetariko bat. Saltoki askok itxita eman behar izan dituzte hiru hilabete luze, eta horrek kalte ekonomiko handiak ekarri ditu. Horregatik, egoera horri buelta emateko, Bilboko Udalak uriko\n"Berton erosi!" kanpainaren barruan\nHerriko merkataritza sustatzeko bonuak salgai jarri ditu Getxok\nDeia.eus\t2020-06-25\tBILBO. Herriko merkataritza sustatzeko helburuarekin, Getxoko Udalak 5.040 bonu jarri ditu salgai. Bonu horiek gaurtik aurrera erosi ahal izango dira, eta herriko saltoki, ostalaritza eta enpresetan kontsumitu ahal izango dira. Ekimen hau Udalak abiarazitako "Berton erosi!" kanpainaren


Testuingurua | Iritzia | Berria\nEfemeride biribila izan gabe, asko hasi da orain 22 urteko Miguel Angel Blancoren erailketa gogoratzen, baita euskaraz ere. Iñaki Larrañagak hemerotekaren esteka ere itsatsi du, bahiketa eta ultimatumaren egunekoa. Zortzi urte zituen berak orduan. Nik, ohartu naiz, hamaika urte gehiago (neure burua mutil gazteagoen, batez ere guapoen, adinkidetzat jotzeko autoengainuan labaintzen naiz gero eta maizago). Ordurako, gida baimena atera berria nintzen. Badakit Zestoako bainuetxeraino joan nintzelako autoz, gurasoen bila, bide berrian beharrean (irteeraz okertuko nintzen beldur), mendateko kaminoan zehar. Gurasoek gau baterako lolekua hartu zidaten. Oroitzapen faltsua izan daiteke iritsi eta gurasoek Blancoren heriotzaren berriarekin jaso nindutenekoa. Datak begiratuta beranduago jakin genuen. Gogoan dut ama putakumeka hasi zela, inoiz baino suminduago. Horrelakoetan, gauzak testuinguruan jartzen saiatzen nintzaion, unibertsitatekume baten handiustearekin. Orduz gero, utzi nion amari testuinguruak azaltzeari.\nGogoan dut, nire euskaldun berri-berriaren lotsarako, jangelako zerbitzari dotoreak euskaraz hitz egin zidala, amak hartaratuta, eta horrek sortu zidan inpaktua, euskara bestelako egoerei lotzera ohituta.


"Dantza" filma proiektatuko da kultur etxean ekainaren 21ean, ostiralarekin - Ayuntamiento de Orio\n"Dantza" filma proiektatuko da kultur etxean ekainaren 21ean, ostiralarekin\nLekua: Orioko kultur etxea\nProiekzioa 22:00etan hasiko da eta sarrera doan izango da. Proiekzioa aurkezteko, Juan Antonio Urbeltz izango da bertan.\n100 gonbita eskura\nSarrera doan bada ere, gonbita hartu behar da aldez aurretik, aretoaren aforoa mugatua delako. Udalak 100 gonbita prestatu ditu eta dagoeneko eskuratu daitezke kultur etxean bertan. Emanaldira joan nahi dutenek, hortaz, hobe dute garaiz hartu beren gonbita, gabe ez geratzeko.\nBizitzaren zikloa, dantzaren bidez azaldua\nBizitzaren zikloari buruzko istorio bat da filma, bizirik irauteko borrokarena. Eta dantza eta musika dira hori kontatzeko Telmo Esnal zuzendariak hautatutako hizkuntza.\n“Dantza” filma joan den urtean estreinatu zen, Donostiako Zinemaldian, eta arrakasta handia lortu du Euskal Herriko aretoetan. Oso produktu zaindua da, musikari, koreografiari eta jantziei dagokienez. 200 dantzarik baino gehiagok hartu du parte eta grabaketak gure inguruko toki askotan egin dira: Ezkio-Itsasoko Igartubeiti baserrian, Arantzazun, Hendaian, Aragoiko Beltxiten, Leitzan, Zerainen, Bardeetan eta Zarautzen.\nDantzarako musika tradizionala hartzen du oinarri Juan Antonio Urbeltzek, bere koreografiak lantzeko. Musika Pascal Gaignek egin du eta jantzien diseinua, berriz, Koldobika Jauregi eskulturagilearen ardura izan da.\nGidoia eta zuzendaritza: Telmo Esnal\nProdukzio diseinatzailea:Koldobika Jauregi\nKoreografoa: Juan Antonio Urbeltz\nEkoizlea: Marian Fernandez Pascal\nMuntaia: Laurent Dufreche\nMusika: Pascal Gaigne, Mikel Urbetz eta Marian Arregi\nSoinua: Alazne Ameztoy eta Xanti Salvador\nJantziak: Arantxa Ezquerro\nMakillajea: Lola Lopez\nIle-apainketa: Itziar Arrieta\nDantzari-protagonistak: Ainara Ranera, Gari Otamendi, Amaia Irigoien, Joseba Astarbe, Josu Garate.\nDantza-taldeak: Argia, Arkaitz, Duguna, Astigar, Gure-Kai, Elai Alai, Urki, Haritz, Kezka, Maritzuli, Aurtzaka, Iratzarri, Goizaldi, Indarra, Orbeldi eta Erketz besteak beste.


Arteagabeitia Eskola: 2013\nigandea, abenduak 29\nLehengo hiruhilabete honetan gure eskolako txikienek denetarik egin dute. Hasierako negarrak jadanik ea ahaztuta ditugu eta oso gustora daude lagunekin. Jolasean, berriketan, dantzatan eta lanean ere bikain jardun dute.Ez baduzue sinesten, hona hemen irudi batzuk..\nArgitaratua Esther M. iruzkinik ez :\nEtiketak 2 urteko gelakoak , animoto\nosteguna, abenduak 26\nGure pasabidean ere zuhaitza ipintzeko gogoekin ibili ginen, pentsatu eta egiteari eman genion.\nAurreko astean geletan, nahi izan zuten eran bolatxoak koloreztatu eta apaindu zituzten. Nahiko izatean zuhaitza eraiki zuten, pixka txikia gertu zela ikustean pintzelez eginiko zirkuluak aprobetzatu genituen beheko lerroa osatzeko.\nAmaitutzat eman genuenean.... abestu egin genuen.\nEtiketak 3 urte , argazkiak , Gabonak\nEtiketak argazkiak , Gabonak\neta oso ondo pasatu dugu berarekin!!!!!. Abestu, opariak jaso eta ireki, txokolatea jan, gutunak Olentzeroari eman....oso egun polita izan da, benetan!!! eta, orain, oporrak!!!!!!!Ondo pasa eta urtarrilean 7an berriro eskolara!!!\nEtiketak animoto , argazkiak , Gabonak , Olentzero\nosteguna, abenduak 19\nDIPLOMA eman diogu!!! eta Gabonetako postalak eman egin dizkiegu eskolako familiei!!\nGabonetako Postalen Lehiaketaren Irabazlea\nEtiketak Gabonak , lehiaketa , postalak\nArgitaratua rakel iruzkinik ez :\nEtiketak argazkiak , irteera , Otxandio\nostirala, abenduak 13\nEtiketak lehen hezkuntzakoak , zinemara\nEtiketak Gabonak , irabazlea , lehiaketa , marrazkiak\n5 urteko gelakoek Gabonetako postalak egin dituzte....\n5. eta 6. mailakoak epaileak izan dira.....\nNork izabaziko ote du??\nEtiketak argazkiak , Gabonak , lehiaketa , postalak\nBadakizue non dagoen Puppy?....Ba, guk bai….Aurreko egunean Guggenheim museoan egon ginen,laberintoak eta Antoni Tapiesen obra ikusten….Eta museoaren aurren “PUPPY”.\nEtiketak argazkiak , guggenheim , HH5 , irteera , museos\nKAX KAX OLENTZERO\nEtiketak abestiak , Gabonak\nastelehena, abenduak 2\nEskuetan, bizitza eskuetan eskuetan daude gure hitzak Eskuetan, bihotza eskuetan gure esku dago mundu bizi bat. Esan nahi nizukeen dena, esango dizudana desiorik sakonena ala inoiz ez esana. Sekreturik isilena ala berririk onena desiorik sakonena, gure esku dago dena, den dena. Eskuetan, bizitza eskuetan eskuetan daude gure hitzak. Eskuetan bihotza eskuetan gure esku dago mundu berri bat. Nik zuri kaixo esatea zuk niri zer moduz lagun zu zara nire maitea denok ikasi deazgun. Esan nahi nizukeen dena, esango dizudana desiorik sakonena ala inoiz ez esana... esana... Eskuetan, hizkuntza eskuetan eskuetan daude hitz guztiak eskuetan, bihotza eskuetan gure esku dago mundu bizi bat! Eskuetan, bizitza eskuetan eskuetan daude gure hitzak. Eskuetan bihotza eskuetan gure esku dago mundu bat,,, eskuetan\nEtiketak argazkiak , BIDEOAK , Euskararen eguna\nigandea, azaroak 24\nMerkatu Txiki Soldarioa\nEtiketak merkatu txiki\nEtiketak BALKI , BIDEOAK


Osakidetzak 4.500 proba egin ditu. Guztira 1.190 pertsonak eman dute positibo Araban, Bizkaian eta Gipuzkoan. Gehienak adinekoak dira, eta Araban aurkitu dituzte.\nPausa harrera gunean neurri bereziak jarri dituzte\n117 pertsona daude Pausako egoitzan asteartetik konfinatuta. Elkargoak segurtasun sanitarioko neurriak iragarri ditu, koronabirusa gune horretan sartzea oztopatzeko.\nHamar pertsona hil dira birusagatik Gasteizko zahar etxe batean\nArabako Foru Aldundiak adierazi du barneko adinekoen erdiak daudela kutsatuta, 45 lagun. Bost langilek ere positibo eman dute, eta beste 25 bakartu egin dituzte.\nGotzon Hermosilla Joana Ibargarai\nEskolak «besterik adierazi arte» itxi ditu Jaurlaritzak\nJoan den astean, 14 eguneko itxialdia agindu zuten; orain, berriz, ez diote egunik jarri neurriaren amaierari.\n«Andreek egiaz ez zuten botere politiko eraginkorrik izan»\nAntzinako erregimenean emakumeak nola bizi ziren azaldu du Roquerok, eta haien ohiturak, lanbideak eta gatazkak aletu ditu. Nabarmendu du andreen arteko elkartasun handia zegoela XVII. eta XVIII. mendeetan.


Bilboko Udalak 633 milioi euroko aurrekontu proiektua onetsi du\nActualizado 29/11/2021 13:38 CET\nBilboko Udalak astelehen honetan egin du 2022rako aurrekontu proiektuaren hasierako onarpenerako osoko bilkura berezia, eta 633.150.000 euroko aurrekontu proiektua onartu du, aurtengoa baino %8,1 handiagoa.\nModu honetan, azken irizpenak argi berdea eman die 2022ko ekitaldiko kontuei, eta gehiengo osoz onartu dira, gobernu taldea osatzen duten EAJ eta PSE-EE alderdien aldeko botoekin eta oposizioko alderdi politikoen aurkako botoekin (EH Bildu, ELkarrekin-Ahal Dugu eta PP).\nEztabaidako eta onarpeneko bilkuaren ondoren, abenduan beste osoko bilkura berezi batean berretsi beharko da aurrekontua, eta izapide hori nahitaez bete beharko da, urtarrilaren 1ean abiatzeko 2022an udalaren jarduna arautuko duten kontu berriak.\nUdal arduradunek azaldu dutenez, ia bi urtez covid-19ari aurre egiten ibili ondoren, aurrekontuak hiru helburu nagusi hartu ditu ardatz nagusi gisa: gizarte kohesioa eta herritarren ongizatea hobetzea; ekonomia suspertzea eta enplegua berreskuratzea sektore guztietan; inbertsio ahalegin handia egitea auzoak hobetzeko eta uri osoan proiektuak garatzeko.\nHorrela, datorren urterako 47 milioi euroko igoera aurreikusi da aurrekontu proiektuan, eta horrek esan nahi du ia arlo guztiek baliabide gehiago izango dituztela. Gainera, "inbertsio publikoaren aldeko apustu sendoa" egin da, guztira 115 milioi euro jarri baitira horretarako (2021ean baino 32,5 gehiago).\nHalaber, auzoetako inbertsioetarako aurrekontuaren gorakada barne hartzen du proiektuak, aurten 39,5 milioi eurokoa izatetik 50 milioi eurokoa izatera pasatuko baita, eta oinarrizko zerbitzu publikoetara 299 milioi euro erabiliko dira (aurten 266 milioi euro izan dira).


Irekia Eusko Jaurlaritza - Gobierno Vasco :: Eusko Jaurlaritzak salatu du estatu autonomikoa sortzeko adostasun politikoa hausten duela Espainiakoak krisi ekonomikoaren aitzakian\nEusko Jaurlaritzak salatu du estatu…\n\nEusko Jaurlaritzak salatu du estatu autonomikoa sortzeko adostasun politikoa hausten duela Espainiakoak krisi ekonomikoaren aitzakian Iturria: Irekia\n\nEusko Jaurlaritzaren Gobernu Kontseiluak Espainiako Gobernuak proposatutako «neurri birzentralizatzaileei» erantzuteko dokumentu mardula onartu du gaur. Espainiako Gobernuaren neurriok, besteak beste, Herri Administrazioak Erreformatzeko Batzordearen (CORA) bikoiztasunei buruzko txostenean jasotzen dira.\nJosu Erkoreka Eusko Jaurlaritzako bozeramaileak komunikabideen aurrean azaldu duenez, Espainiako Gobernuak krisi ekonomikoaren aitzakia erabiltzen du «estatu autonomikoa sortzea ahalbidetu zuen adostasun politikoa puskatzeko». Horrenbestez, Erkorekak autonomien estatuaren etengabeko ahultzea ematen ari dela salatu du.\nGuztira 96 helegite biltzen dituen 200 orrialdeko txostenaren helburua Espainiako Gobernuak aurrera eramandako alde bakarreko esku hartzeak salatzea da. Izan ere, Eusko Jaurlaritzaren ustez, «Espainiako Gobernuak ez ditu joko arauak errespetatzen». Instituzioen eraginkortasuna hobetzetik urrun, Erkorekaren arabera, «Espainiako Gobernuaren helburua autonomien kaltetan bere gailentasuna indartzea da, Euskadi botere zentralaren agente osagarri huts bihurtuz».\nBestalde, ostegunean, hilak 25, Eusko Legebiltzarrean egingo den politika orokorreko osoko bilkura ere izan du hizpide Erkorekak. Jaurlaritzaren bozeramaileak aurreratu duenez, lehendakariaren hitzaldiak lau oinarri izango ditu: ekonomiaren suspertzea eta enplegua, oinarrizko zerbitzu sozialak mantentzeko neurriak, bakea eta elkarrizketa bideratzeko jarduerak, eta lehendakariaren autogobernuari buruzko hausnarketa. Hain zuzen ere, lau arlo horietan adostasuna bultzatzea du helburu lehendakariak.\nIldo horretan, Euskadiko Alderdi Sozialistak Idoia Mendia idazkari nagusi gisa hautatu ostean hasitako etapa berrian «elkarrizketaren eta adostasunaren alde» egitea espero du Jaurlaritzak. Izan ere, sozialistek eta EAJk 2013tik indarrean duen akordioaren jarraitzea du helburu Jaurlaritzak, Erkorekaren hitzetan, «fruituak ematen ari da-eta».\nAzkenik, atzo Azpeitiko Loiola auzoan Ertzainak burututako polizia operazioa izan du hizpide Erkorekak. Eusko Jaurlaritzaren ustez, Ertzaintzaren jokabidea egokia izan zen. Audientzia Nazionalak eskatutako bost atxiloketak burutzeaz gain, beste bi lagun ere atxilotu zituen atzo Ertzaintzak Loiolan, Erkorekaren arabera, Ertzaintzako agenteek jasotako erasoekin lotuta.\nEusko Jaurlaritzaren Kontseiluak hartutako erabaki nagusiak (2014.09.23)\nEl Gobierno Vasco denuncia q el español rompe el consenso político d creación dl estado autonómic bajo pre #euskadi http://t.co/d2RQlvU36n\nIrekia - El Gobierno Vasco denuncia que el español rompe el consenso... http://t.co/JS7YMbOy03\nerkoreka_cora_adostasun_pol... behera kargatu (800 KB)\nerkoreka_ez_dago_errespetur... behera kargatu (1 MB)\nerkoreka_ertzaintza_atxilok... behera kargatu (300 KB)\nerkoreka_pse_hitzarmena_eu.mp3 behera kargatu (900 KB)\nerkoreka_cora_adostasun_pol... 20 MB\nerkoreka_ertzaintza_atxilok... 8 MB\nerkoreka_ez_dago_errespetur... 20 MB\nerkoreka_pse_hitzarmena_eu.mp4 20 MB\ninforme_cora_23_09_2014.pdf 2 MB (application/pdf)\nEusko Jaurlaritzak presazko Legearen bidez onartuko ditu krisiaren aurkako doikuntza-neurriak\nGoizeko atxiloketen inguruko Eusko Jaurlaritzaren balorazioa\nEusko Jaurlaritzak «opor fiskalen» ondorioak «enpresaz enpresa» aztertuko ditu


LEKAIO kultur elkartetik Nafarroako eta Iparraldeko ikastoleen aldeko ekimenetan parte hartzeko borondatea azaltzeaz gain, gure herritarrak bertara joateko animatu eta autobusak antolatzen ditugu. Horren lekuko aurten Iruñeara joan ginen lagun guztiak.\nEgun eder bat igarotzeko aukera izan genuen.\nArgitaratzaile: lekaio kultur elkartea . 18:54\n2008ko irailaren 19an, ostirala, arratsaldeko 20.30ean, Urretxuko Jaiei hasiera emateko ERRALDOI BERRIAK aurkeztuak izan ziran herritarren aurrean Iparragirre plazan.\nITZAIN bikotea, gure arbasoen lanbide bat islatzeaz gain, gure herriko EUSKAL JAIAREN adierazleak izan nahi dute, beraiek gidatzen baitute idiek bultzatutako gurdia, urretxuko gazteek egindako gurdia.\nZORIONAK eta mila esker erraldoi berria egiteko laguntza eskaini duten guztiei.\nArgitaratzaile: lekaio kultur elkartea . 16:19\nBIT apiterapia elkartea Lekaio kultur elkartearekin eta Urretxuko Udalaren laguntzarekin, jardunaldi bereziak eta erakargarriak antolatu ditugu. 2008ko ekainaren 18 eta 19an hitzaldi-ikastaro jardunaldiak egon dira, eta bertan Argentinatik etorritako HUGO AGIRRE mediku eta apiterapeuta aditua bere esperientzi guztia azaldu digu. Tartean ere BIT apiterapia elkarteko Pello Zubiria eta Azpeitiko Julian Berziartua medikuaren ekarpenak izan ditugu. Guztira 246 pertsona egon dira ikastaroa egiten. Pozik egoteko ekitaldi bat, bizitzaren kultura eta osasuna uztartzeko baliagarria izan den egitasmo bat.\nArgitaratzaile: lekaio kultur elkartea . 22:01\nIbilaldi kulturala datorren ekainaren 7an\nDatorren ekainaren 7an ibilaldi kultural bat egingo dugu Baxenafarroa eta Lapurdi ezagutuz. Ifarraldean agian ezezagun zaizkigun guneak ezagutzeko proposamena egin nahi dugu.\nHorretarako luxuzko gonbidatu bat izango dugu gure artean, Daniel Landart. Bere obra aski ezaguna da, baina, nahi duenak hemen du eskuragarri.\nLehenik eta behin Uztaritzera joango gara Euskal Kultur Erakundearen egoitza den Lota jauregira. Bertan lehen indarrak hartzeko hamarretakoa egingo dugu.\nOndoren, Isturitzera (Baxenafarroa) joango gara bertako Otsozelaiko harpeak (kobazuloak) ikustera. 17.000 urteko aztarnak azalduak dira bertan eta aurrehistoriako gune oso berezia dela esan beharra dago.\nEguerdian, bazkaria Bastida herrian egingo dugu, guztiok berriz indarrak hartzeko.\nArratsaldean, Baionara joango gara, bertako historia, harresiak, katedrala eta Baiona Ttipia ezagutzera.\nBertan parte hartzeko, bus txartelak ALDIRI tabernan, MOTZ tabernan eta GAZTELEKUn izango dituzue.\nPREZIOA: 25 € (busa – bazkaria – eta haitzuloko sarrera)\nBeraz, badakizue, ikusi, ikasi eta ondo pasatzea batera egin daitezkeelako.\nANIMATU IBILALDIAN PARTE HARTZERA!!!!\nArgitaratzaile: lekaio kultur elkartea . 16:56\nMaiatzak 18, Ausa Gaztelura irteera\nDatorren maiatzaren 18an (igandea), mendi martxa batera ko deia luzatzen dizuegu:\nAUSA GAZTELURA MENDI MARTXA.\n- Goizeko 09.30ean, Iparragirre plazan elkartuko gara autoetan, eta elkarrekin Larraitzera joko dugu.\n- Larraitzen 10.00etan, Goierriko eta Tolosaldeko “nafarrekin” bat egingo dugu.\n- AUSA GAZTELURA IGOERA, eta bertan garai batean nafar erresumako gaztelu inguruan elkartu eta antolatuta dagoen ekimena burutuko da (tartean NAFAR BANDERA ipintzea).\n- Ondoren jaitsi, Larraitzen lagunarteko giroan zerbait hartu, nahi duenak bazkaltzera gelditu (horretarako telefono honetara deitu aldez aurretik: 607 111 202), eta bestela goxo goxo etxera.\nZER DA AUSA GAZTELUA?\nZaldibi eta Abaltzizketaren artean, Aralarko mendilerroan, ia 1000 metrotara dagoen AUSA GAZTELUA, antzinako kostako bidea zaintzen zuen nafar gaztelua dugu.\nXII mendean jada azaltzen da dokumentuetan, eta bere zer egina zera zen, bide hau eta garai hartan Nafarroa zen eskualde honetako aktibitate ekonomikoa zaintzea. Hau da, bideak eta belardietako sarrerak, eta abelbideak zaintzea. Hego-Mendebaldetik Enirio-ko galtzada ezaguna gazteluaren ingurutik iragaten da.\nGaztelak Nafarroako Mendebaldea konkistatu zuenean (Gipuzkoa barne) gaztelua muga bihurtu zen, eta hainbat liskar gertatu zen Gaztelarekin derrigorrez borroka egiten zuten gipuzkoarren, eta gure erresuma propioa defendatzen zuten nafarren artean.\nBESTERIK GABE, GIRO EDERREAN, INGURU ZORAGARRIA IKUSI, eta GURE ARBASOEI BURUZKO HISTORIARI ARRETA JARRI NAHI BADIOZUE,… ANIMATU!!!\nBertako irudiak ikusi nahi dituenak, orri honetan bertan duzue mendi ibilaldiko bideoaren esteka.\nDatorren 2008ko maiatzaren 11an (igandea) Urretxu-Zumarragan ospatuko dugun ibilaldiaren nondik norakoak, arauak, gune interesgarriak eta helburuak ikusteko hemen duzu gune berritua.\nXII. edizio honetan Lekaio Kultur elkartea ere hor dabil antolakuntza lanean eta besterik gabe, denok zaudete gonbidatuta bertan parte hartzera.\nArgitaratzaile: lekaio kultur elkartea . 14:17\nGaiak: Iñaki Beitia Mendi Martxa\nMahai ingurua Hordago Txikiran\nKultur batzordeak Urretxuko tabernen eta Lekaioren laguntzarekin antolatzen duen Hordago Txikira zikloak bere hirugarren proposamena aurkeztuko du datorren ostegunean.\nOraingo honetan, Mikel Markez eta Josu Zabala izango dira protagonistak ostegunean eskainiko duten saioan. Bi musikariek euskal musikaren urteetako garapenari buruz hitz egingo dute, orduko gizartearen eta gazteriaren kezkak, gizarte mugimenduen sorrera izango dute ardatz. Biek, moderatzaile moduan Gorka Erostarbe izango dute lagun.\nBiak ala biak, eskarmentu handiko musikariak dira eta gai honi buruz hitz egiteko egokiak ez direnik ezin dugu ukatu.\nMikel Markez 1988 udan hasi zen jendaurrean kantatzen eta Euskal Herriko txoko gehienetan abestu du. Bai zuzenean bai diskoetan euskal musikari askorekin kolaboratu izan du: Tapia eta Leturia, Kepa Junkera, Sanchís y Jocano, Alaitz eta Maider...\nJosu Zabalak 'Hertzainak' taldean sorrera eta gorabehera guztiak gertutik bizi izan zituen. Orduan ezagun egin zen baina geldirik egon ez den mutila dela garbi dago. Aspaldian Josuk beste hainbat proiektu musikaletan ere hartu du parte (Zazpi Eskale, Gu ta gutarrak ).\nBeraien iritziak zuzenean jaso nahi dituenak ostegunean, gaueko 22:00etan Laket tabernan du zita.\nArgitaratzaile: lekaio kultur elkartea . 14:29\nGaiak: Hordago Txikira\nApirilaren 10ean hasi zen Urretxuko tabernetan Hordago Txikira izeneko ekimen berri bat. Datorren ostegunean izango du bigarren enbidoa ekimen honek, beraz gogoan izan ekimen honen hitzordua ondokoa dela:\nApirilak 24ean Belen Azkarate ipuin kontalaria izango dugu Onintza Azkarate biolinjoleak lagunduko diolarik. Bi hauek Oihulari klown taldeko kideak dira eta Zona Zeron 22:00etatik aurrera izango ditugu ikus-entzuteko aukera.\nGogoratu, ekimenaren sustatzaileak Urretxuko udala, Urretxuko 12 taberna eta LEKAIO KULTUR ELKARTEA izan dira. Bertan parte hartuko dutenek gauza bat izango dute komunean. Euskaraz arituko dira. Musika, magia, antzerkia, mahai inguru bat eta giro aparta egongo dela ziurtatzen da. Hilean 2 ostegunetan izango da aukera hau eta alternatiba polita izan daiteke gazte zein helduentzat. Ikus egitarau osoa apirilaren 7ko berrian.\nHerriko prentsak berri honi buruz dioena:\nArgitaratzaile: lekaio kultur elkartea . 21:00\nErraldoiak dantzatzeko ikastaroa\nErraldoiak dantzatzeko ikastaro bat jarri behar dugu abian.\nBertan parte hartu nahi duenak ateak irekita izango ditu.\nBeldurrak kentzeko eta ondoren nahi izanez gero ikasitakoa kalean erakusteko aukera ezin hobea eskaini nahi du Lekaio Kultur Elkarteak.\nInteresa baduzu edo inguruan bertaratzeko norbait baduzu hau da zabaldu beharreko hitzordua:\nNOIZ: apirilaren 26an, 18:00-2000\napirilaren 27an, 12:00-14:00\nNON: Ederrena pilotalekuan\nArgitaratzaile: lekaio kultur elkartea . 08:00\nApirilaren 10ean hasiko da Urretxuko tabernetan egingo den ekimen berri bat.\nEkimenaren sustatzaileak Urretxuko udala, Urretxuko 12 taberna eta LEKAIO KULTUR ELKARTEA izan dira. Bertan parte hartuko dutenek gauza bat izango dute komunean. Euskaraz arituko dira. Musika, magia, antzerkia, mahai inguru bat eta giro aparta egongo dela ziurtatzen da. Hilean 2 ostegunetan izango da aukera hau eta alternatiba polita izan daiteke gazte zein helduentzat.\n2008rako Egitaraua ondokoa da:\nApirilak 10. Joseba Irazoki abeslari eta bakarlaria, Osaba tabernan.\nApirilak 24. Belen Azkarate ipuin kontalari eta musikaria, Zona Zeron.\nMaiatzak 8. Mikel Markez eta Josu Zabala, mahai-ingurua: Euskal musikaren bilakaera. Laketen.\nMaiatzak 22. Jone abeslaria, Intrepid Fox tabernan.\nEkainak 5. Txus Aranburu eta Mikel Perurena, musika eta poesia: Edanasearte. Zuhaizti tabernan.\nEkainak 19. Ander Eizagirre: Euskal Herriko txokoak diaporama. Motz tabernan.\nIrailak 11. Arriola ahizpak + Kpañia, Eire tabernan.\nUrriak 9. Eriz magoa, Eguzkia tabernan.\nUrriak 23. Helduentzako txotxongiloak (taldea zehaztu gabe). Gaztelekun.\nAzaroak 13. Urko Menaia musikari eta kantaria, Florida tabernan.\nAzaroak 27. Oihulari Klown, ipuin kontalariak eta musika, Krak tabernan.\nAbenduak 18. Xamber eskualdeko musikari taldea, Fer's tabernan.\nHoni buruzko berriak herriko prentsan:\nArgitaratzaile: lekaio kultur elkartea . 16:00